pythainlp/thai-wiki-dataset-v4 huggingface dataset:
รัฐบาลเสียงข้างน้อย

รัฐบาลเสียงข้างน้อย  เป็นรัฐบาลที่จัดตั้งขึ้นโดยพรรคการเมืองซึ่งไม่ได้เสียงข้างมากในสภานิติบัญญัติ ตรงกันข้ามกับรัฐบาลเสียงข้างมาก ที่จัดตั้งขึ้นโดยพรรคการเมืองซึ่งได้เสียงข้างมากในสภานิติบัญญัติ
รัฐบาลเสียงข้างน้อยอาจเกิดขึ้นในกรณีที่ไม่มีพรรคการเมืองใดได้เสียงข้างมากอย่างชัดเจนในสภานิติบัญญัติ ซึ่งเป็นสภาวะที่เรียกว่า สภาแขวน (hung parliament) แต่ถึงจะจัดตั้งรัฐบาลขึ้นได้ ฝ่ายเสียงข้างน้อยก็ยังต้องอาศัยเสียงจากพรรคอื่น ๆ ที่ไม่ได้อยู่ฝ่ายตนในการดำเนินการต่าง ๆ เช่น ในการออกกฎหมาย ถ้าไม่ได้เสียงสนับสนุนจากพรรคอื่น ๆ เช่นนี้แล้ว ก็จะต้องจัดการเลือกตั้งใหม่
การศึกษาวิจัยของสถาบันประชาธิปไตยอิสราเอลเกี่ยวกับรัฐบาลที่จัดตั้งขึ้นในประเทศทางยุโรป 29 ประเทศซึ่งปกครองในระบอบประชาธิปไตยระหว่าง ค.ศ. 1945–2010 นั้น พบว่า ราว 33% เป็นรัฐบาลเสียงข้างน้อย รัฐบาลเสียงข้างน้อยส่วนใหญ่ที่จัดตั้งขึ้นในประเทศประชาธิปไตยนั้นเป็นรัฐบาลพรรคเดียว แต่ก็มีจำนวนพอสมควรที่มาจากการรวมกลุ่มเสียงข้างน้อย ตัวอย่าง คือ กรณีของเทรีซา เมย์ นายกรัฐมนตรีแห่งสหราชอาณาจักร ที่นำเสียงข้างน้อยของพรรคตนเอง คือ พรรคอนุรักษนิยม มารวมกับเสียงข้างน้อยของพรรคสหภาพนิยมประชาธิปไตย จนสามารถจัดตั้งรัฐบาลขึ้นได้ในช่วง ค.ศ. 2017–2019
สุพิชชา ปรีดาเจริญ

สุพิชชา ปรีดาเจริญ (2 พฤษภาคม 2546 - 19 เมษายน 2566) ชื่อเล่น จีจี้ เป็นอดีตนักร้อง, เน็ตไอดอล, นางแบบ และอินฟลูเอนเซอร์ชาวไทย
ประวัติ.
สุพิชชา ปรีดาเจริญ เกิดเมื่อวันที่ 2 พฤษภาคม 2546 เป็นลูกครึ่งไทย-จีน เป็นพี่สาวคนโตในบรรดาพี่น้อง 3 คนซึ่งเป็นผู้หญิงทั้งหมด จบการศึกษาระดับชั้นมัธยมศึกษาจากโรงเรียนสาธิตมหาวิทยาลัยศิลปากร เคยศึกษาระดับปริญญาตรีที่มหาวิทยาลัยศรีนครินทรวิโรฒ และ จุฬาลงกรณ์มหาวิทยาลัย
นอกจากนี้เธอยังมีใบหน้าละม้ายคล้ายกับ เฌอปราง อารีย์กุล อดีตกัปตันวงบีเอ็นเคโฟร์ตีเอต ซึ่งปัจจุบันขยับตำแหน่งขึ้นไปเป็นผู้จัดการวง
เข้าสู่วงการ.
สุพิชชาเข้าสู่วงการตั้งแต่สมัยเรียนมัธยมศึกษา ด้วยการเป็นนางแบบให้กับแบรนด์ต่าง ๆ รวมถึงเปิดช่องทางโซเชียลมีเดียชื่อ เรื่องของจี้ ก่อนจะมีผลงานชิ้นแรกในวงการคือมิวสิกวิดีโอเพลง นาทีชีวิต ของวง Animal will do ตามด้วยมิวสิกวิดีโออีกหลายเพลง กระทั่งปลายปี 2563 เธอได้เข้าร่วมโปรเจ็กต์พิเศษชื่อ ONE DAY TO THE NEXT PROJECT ร่วมกับอดีตสมาชิกวงไอดอลอีก 6 คนโดยได้ปล่อยซิงเกิลแรกคือเพลง Love December ก่อนจะออกจากโปรเจ็กต์และเข้าร่วมเป็นสมาชิกวงเกิร์ลกรุ๊ปวง Kisskazz ภายใต้สังกัด XOXOCITY โดยได้ปล่อยซิงเกิลแรกชื่อ ใจมันคิดถึง (แทบละลาย) เมื่อวันที่ 18 กุมภาพันธ์ 2565 ในปีเดียวกัน เธอยังได้ร่วมแสดงในภาพยนตร์เรื่องแรกและเรื่องเดียวในชีวิตของเธอคือเรื่องแอน โดยรับบทเป็น แอน คนที่ 4 และจากภาพยนตร์เรื่องแอนเธอก็ได้รับรางวัลทีมนักแสดงยอดเยี่ยม จากงานคมชัดลึกอวอร์ด ครั้งที่ 19
การเสียชีวิต.
สุพิชชา ปรีดาเจริญ เสียชีวิตเมื่อวันที่ 19 เมษายน 2566 จากการถูก นักเรียนเตรียมทหาร ภูมิพัฒน์ ชัยวณิชยา บุตรชายของ พลเอกสมชาย ชัยวณิชยา กรรมการตุลาการศาลยุติธรรมในส่วนของคนนอก อดีตแฟนหนุ่มยิงเสียชีวิตในห้องพักภายในคอนโดมิเนียมแถวอโศกด้วยปืนของบิดา ก่อนที่ นตท. ภูมิพัฒน์ จะยิงตัวตายด้วยปืนกระบอกเดียวกัน ต่อมา พลเอกสมชายได้พ้นจากตำแหน่งกรรมการตุลาการศาลยุติธรรม
ในวันรุ่งขึ้น พ่อแม่และพ่อเลี้ยงของสุพิชชาได้เดินทางมารับศพของสุพิชชาที่โรงพยาบาลรามาธิบดี ท่ามกลางความโศกเศร้า โดยนายชินโชติ ปรีดาเจริญ พ่อแท้ ๆ ของสุพิชชาให้สัมภาษณ์ว่า ลูกสาวถูกยิงแบบไม่ทันรู้ตัว ก่อนจะมีพิธีฌาปนกิจศพเมื่อวันที่ 25 เมษายน 2566 ที่เมรุวัดพระปฐมเจดีย์ราชวรมหาวิหาร
พรรคท้องที่ไทย

พรรคท้องที่ไทย (อังกฤษ: The Party of Thai Counties) เป็นพรรคการเมืองในประเทศไทย ก่อตั้งขึ้นในปี พ.ศ. 2565 โดยมีบัญชา เดชเจริญศิริกุล เป็นหัวหน้าพรรค
ประวัติ.
พรรคท้องที่ไทย ก่อตั้งขึ้นโดยการประชุมร่วมกันเมื่อวันที่ 17 มีนาคม พ.ศ. 2564 จัดตั้งพรรคการเมืองเพื่อยื่นขอจดทะเบียนต่อนายทะเบียนพรรคการเมือง และได้รับการจะทะเบียนเป็นพรรคการเมือง เลขที่ 3/2565 เมื่อวันที่ 28 กุมภาพันธ์ พ.ศ. 2565 โดยมีดาบตำรวจ วีระ หมีทอง เป็นหัวหน้าพรรค และมีนายอรรถษิธ ชื่นสงวน เป็นเลขาธิการพรรค ต่อมาในเดือนเมษายนของปีเดียวกัน ได้มีการเปลี่ยนแปลงหัวหน้าพรรคเป็น นายบัญชา เดชเจริญศิริกุล 
พรรคท้องที่ไทย ส่งผู้สมัครรับเลือกตั้งในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 เป็นครั้งแรก โดยนำเสนอนโยบายที่ถูกกล่าวถึงในสังคมออนไลน์คือ นโยบายการเล่นการพนันในงานศพตามประเพณีนิยม ต่อมาในวันที่ 15 ตุลาคม 2567 นายบัญชา ส.ส. แบบบัญชีรายชื่อ และหัวหน้าพรรคได้ย้ายไปสังกัดพรรคกล้าธรรม
เทศบาลตำบลสอง

เทศบาลตำบลสอง เป็นองค์กรปกครองส่วนท้องถิ่นประเภทเทศบาลตำบลซึ่งมีอาณาเขตครอบคลุมพื้นที่ทั้งหมดของหมู่ 3 กับบางส่วนของหมู่ 4–8 ตำบลบ้านหนุน รวมทั้งพื้นที่ทั้งหมดของหมู่ 2–3, 5–6 และบางส่วนของหมู่ 7, 12 ตำบลบ้านกลาง ในอำเภอสอง จังหวัดแพร่ เดิมมีฐานะเป็นสุขาภิบาลสองที่จัดตั้งขึ้นใน พ.ศ. 2500 แล้วได้รับการจัดตั้งเป็นเทศบาลตำบลใน พ.ศ. 2542 ในเดือนธันวาคม ปี พ.ศ. 2565 เขตเทศบาลมีประชากรทั้งหมด 6,501 คน โดยแบ่งประชากรเป็นเขตตำบลบ้านหนุน 3,019 คน และเขตตำบลบ้านกลาง 3,482 คน
พื้นที่เทศบาลตำบลอยู่บริเวณศูนย์ราชการของอำเภอสอง ห่างจากศาลากลางจังหวัดแพร่ประมาณ 50.8 กิโลเมตร อยู่ห่างจากกรุงเทพมหานครประมาณ 601 กิโลเมตรตามทางรถยนต์ มีพื้นที่รับผิดชอบทั้งหมด 3.45 ตารางกิโลเมตรหรือคิดเป็น 2,156.25 ไร่ มีทั้งหมด 5 ชุมชน โดยมี 3 ชุมชนอยู่ในเขตตำบลบ้านกลาง ได้แก่ ชุมชนบ้านคุ้ม ชุมชนบ้านกลาง ชุมชนบ้านเทพสุนทรินทร์ และ 2 ชุมชนในเขตตำบลบ้านหนุน ได้แก่ ชุมชนบ้านลอง และชุมชนบ้านศรีมูลเรือง
เทศบาลตำบลเด่นชัย

เทศบาลตำบลเด่นชัย เป็นองค์กรปกครองส่วนท้องถิ่นประเภทเทศบาลตำบลซึ่งมีอาณาเขตครอบคลุมพื้นที่ทั้งหมดของหมู่ 1–3, 6–7, 9–11 กับบางส่วนของพื้นที่หมู่ 4–5, 8 ตำบลเด่นชัย พื้นที่ทั้งหมดของหมู่ 5 กับบางส่วนของพื้นที่หมู่ 1, 10 ตำบลแม่จั๊วะ รวมทั้งพื้นที่บางส่วนของหมู่ 4, 6 ตำบลปงป่าหวาย ในอำเภอเด่นชัย จังหวัดแพร่ เดิมมีฐานะเป็นสุขาภิบาลเด่นชัยที่จัดตั้งขึ้นใน พ.ศ. 2499 มีการเปลี่ยนแปลงเขตสุขาภิบาลในปี พ.ศ. 2528 ซึ่งยึดเป็นเขตเทศบาลในปัจจุบัน แล้วได้รับการจัดตั้งเป็นเทศบาลตำบลใน พ.ศ. 2542 ปี พ.ศ. 2565 เขตเทศบาลมีประชากรทั้งหมด 10,818 คน โดยแบ่งประชากรเป็นเขตตำบลเด่นชัย 24,476 คน เขตตำบลแม่จั๊วะ 2,863 คน และเขตตำบลปงป่าหวาย 579 คน
พื้นที่เทศบาลตำบลอยู่บริเวณศูนย์ราชการของอำเภอเด่นชัย อยู่ห่างจากศาลากลางจังหวัดแพร่ประมาณ 25.7 กิโลเมตร อยู่ห่างจากกรุงเทพมหานครประมาณ 530 กิโลเมตรตามทางรถยนต์ และใช้เวลา 9 ชั่วโมง 30 นาที ถึงกรุงเทพมหานครผ่านทางสถานีรถไฟเด่นชัย มีพื้นที่รับผิดชอบทั้งหมด 11.62 ตารางกิโลเมตรหรือคิดเป็น 7,262.5 ไร่ เป็นที่ตั้งของสถานีรถไฟเด่นชัย ซึ่งเป็นจุดเริ่มต้นของโครงการรถไฟทางคู่สายใหม่ เด่นชัย-เชียงราย-เชียงของที่จะยกระดับจากสถานีเด่นชัยเป็นชุมทางเด่นชัยในอนาคต
พรรคพลังสังคมใหม่

พรรคพลังสังคมใหม่ (อังกฤษ: PLUNG SUNGKOM MAI) เป็นพรรคการเมืองไทย ก่อตั้งเมื่อ 17 มีนาคม พ.ศ. 2564 โดยมี เป็นหัวหน้าพรรค และได้รับเลือกตั้งในสภาผู้แทนราษฎรไทย ชุดที่ 26 เป็นครั้งแรก
ประวัติ.
พรรคพลังสังคมใหม่ ได้มีการประชุมใหญ่จัดตั้งพรรคขึ้นเมื่อวันที่ 10 กันยายน พ.ศ. 2563 ณ ห้องประชุมน้ำทองแกรนด์ โรงแรมน้ำทองน่าน อำเภอเมืองน่าน จังหวัดน่าน และได้ยื่นจดทะเบียนก่อตั้งขึ้นเมื่อวันพุธที่ 17 มีนาคม พ.ศ. 2564 โดยมีนายเชาวฤทธิ์ ขจรพงศ์กีรติ เป็นผู้ก่อตั้งพรรคและเป็นหัวหน้าพรรค และมีนายจารุพงษ์สกุล จิณะโชฒิกุล เป็นเลขาธิการพรรคคนแรก 
ต่อมานายเชาวฤทธิ์ได้ยื่นหนังสือลาออกจากตำแหน่งหัวหน้าพรรคกลางที่ประชุมใหญ่สามัญของพรรคเมื่อวันเสาร์ที่ 5 ธันวาคม 2564 ทำให้คณะกรรมการบริหารพรรคที่เหลือต้องพ้นจากตำแหน่งทั้งคณะ จากนั้นจึงได้มีการเลือกตั้งคณะกรรมการบริหารพรรคชุดใหม่จำนวน 17 คนพร้อมกับเปลี่ยนแปลงข้อบังคับพรรค ซึ่งที่ประชุมมีมติเลือกนายเชาวฤทธิ์เป็นหัวหน้าพรรคสมัยที่ 2 ส่วนตำแหน่งเลขาธิการพรรคตกเป็นของนายสุโท สร้างคำ ส่วนนายจารุพงษ์สกุล อดีตเลขาธิการพรรคขยับขึ้นไปเป็นรองหัวหน้าพรรคลำดับที่ 1
จากนั้นในวันอังคารที่ 16 สิงหาคม 2565 นายสุโทได้ยื่นหนังสือลาออกจากสมาชิกพรรคทำให้พ้นจากตำแหน่งเลขาธิการพรรค พร้อมกับนายอนุมัติ ศาสนูปถัมภ์ รองหัวหน้าพรรค ในวันจันทร์ที่ 19 กันยายน 2565 นายวัชรินทร์ ชัยภัทร์ชนก ลาออกจากตำแหน่งโฆษกพรรคทำให้คณะกรรมการบริหารพรรคที่เหลืออยู่ 8 คนต้องพ้นจากตำแหน่งทั้งคณะเพราะเหลือไม่ถึงกึ่งหนึ่งตามข้อบังคับพรรค
ในวันเสาร์ที่ 8 ตุลาคม 2565 พรรคพลังสังคมใหม่ได้จัดประชุมใหญ่วิสามัญ ครั้งที่ 2/2565 เพื่อแก้ไขเปลี่ยนแปลงข้อบังคับพรรคและเลือกตั้งคณะกรรมการบริหารพรรคชุดใหม่จำนวน 17 คน ซึ่งที่ประชุมก็มีมติเลือกนายเชาวฤทธิ์เป็นหัวหน้าพรรคสมัยที่ 3 ส่วนตำแหน่งเลขาธิการพรรคตกเป็นของนายลำโขง ธารธนศักดิ์ อดีตรองหัวหน้าพรรค ต่อมานายลำโขงได้ลาออกจากสมาชิกพรรคเมื่อเสาร์วันที่ 4 กุมภาพันธ์ 2566 ทำให้ต้องพ้นจากตำแหน่งเลขาธิการพรรค และได้มีการประชุมใหญ่สามัญ ครั้งที่ 1/2566 เมื่อวันพุธที่ 22 กุมภาพันธ์ 2566 เพื่อแก้ไขเปลี่ยนแปลงข้อบังคับพรรค และเลือกตั้งกรรมการบริหารพรรคแทนตำแหน่งที่ว่าง 4 คนและเลือกตั้งกรรมการบริหารเพิ่มเติม 1 คนซึ่งที่ประชุมมีมติเลือกนายอังกูร ไผ่แก้ว อดีตรองหัวหน้าพรรคและอดีตเลขาธิการพรรคร่วมพัฒนาชาติไทย (พรรคที่เป็นรากฐานของพรรคก้าวไกล) เป็นเลขาธิการพรรคคนใหม่
การเลือกตั้ง.
พรรคพลังสังคมใหม่ส่งผู้สมัครลงรับเลือกตั้งครั้งแรกคือ การเลือกตั้งสมาชิกสภาผู้แทนราษฎรจังหวัดลำปาง เขต 4 แทนตำแหน่งที่ว่าง พ.ศ. 2565 โดยส่งนายพลพงศ์ พงษ์สุพัฒน์ ลงสมัครรับเลือกตั้ง ปรากฎว่าไม่ได้รับเลือกตั้ง ต่อมาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 พรรคพลังสังคมใหม่ได้รับเลือกตั้งแบบบัญชีรายชื่อ จำนวน 1 ที่นั่ง 
พรรคพลังสังคมใหม่ได้ตอบรับให้การสนับสนนการจัดตั้งรัฐบาลของพรรคก้าวไกล แต่ท้ายที่สุดพรรคก้าวไกลไม่สามารถจัดตั้งรัฐบาลได้สำเร็จ จึงได้เข้าร่วมรัฐบาลกับพรรคเพื่อไทย
วันที่ 6 ตุลาคม พ.ศ. 2567 นายเชาวฤทธิ์ ขจรพงศ์กีรติ สส.บัญชีรายชื่อ ถูกขับออกจากพรรค และในวันถัดมา ได้เข้าสมัครสมาชิกพรรคกล้าธรรม เนื่องจากพรรคเดิมไม่สามารถนำนโยบายพรรคมาปฏิบัติต่อประชาชนได้ มีอุปสรรคในการแก้ปัญหา ส่วนเหตุผลที่เลือกพรรคกล้าธรรม เพราะเป็นพรรคที่ว่างอยู่ และได้พิจารณาแนวทาง นโยบายแล้วเชื่อว่าแก้ปัญหาให้ประชาชนได้ โดยการเลือกตั้ง สส.รอบหน้า จะส่งผู้สมัครที่ จังหวัดน่าน เขต 1 ด้วย
ภัยพิบัติวันขอบคุณพระเจ้า

ภัยพิบัติวันขอบคุณพระเจ้า  เกิดขึ้นที่ซานฟรานซิสโกเมื่อวันที่ 29 พฤศจิกายน ค.ศ. 1900 ในระหว่างการแข่งขันฟุตบอลวิทยาลัยประจำปีระหว่าง California Golden Bears และ Stanford Cardinal หรือที่เรียกว่า "The Big Game" ผู้คนจำนวนมากที่ไม่ต้องการจ่ายค่าเข้าชม 1 ดอลลาร์ (เท่ากับ 30 ดอลลาร์ในปัจจุบัน) รวมตัวกันบนหลังคาของโรงงานเป่าแก้วเพื่อชมฟรี หลังคาพังทลาย ผู้ชมจำนวนมากกระเด็นไปบนเตาหลอม มีผู้เสียชีวิต 23 คน และบาดเจ็บอีกกว่า 100 คน ภัยพิบัติครั้งนี้ยังคงเป็นอุบัติเหตุร้ายแรงที่สุดในประวัติศาสตร์การแข่งขันกีฬาของสหรัฐฯ
ปูมหลัง.
ทุกปีตั้งแต่ปี ค.ศ. 1892 ทีมฟุตบอลมหาวิทยาลัยแคลิฟอร์เนียและมหาวิทยาลัยสแตนฟอร์ดจะแข่งขันฟุตบอลประจำปีในช่วงปลายเดือนพฤศจิกายนหรือต้นเดือนธันวาคม งานนี้กลายเป็นที่รู้จักในนาม "The Big Game"
องค์การบริหารส่วนตำบลร่องฟอง

องค์การบริหารส่วนตำบลร่องฟอง เป็นองค์กรปกครองส่วนท้องถิ่นประเภทองค์การบริหารส่วนตำบลที่ครอบคลุมพื้นที่ทั้งหมดของตำบลน้ำชำและตำบลร่องฟอง ในอำเภอเมืองแพร่ จังหวัดแพร่ เดิมได้รับการจัดตั้งเป็นสภาตำบลร่องฟองใน พ.ศ. 2534 ต่อมาได้รับการจัดตั้งเป็นองค์การบริหารส่วนตำบลร่องฟองเมื่อวันที่ 25 ธันวาคม พ.ศ. 2539 ในเดือนธันวาคมปี พ.ศ. 2565 มีประชากรทั้งหมด 8,692 คน โดยแบ่งประชากรเป็นเขตตำบลน้ำชำ 1,643 คน และเขตตำบลร่องฟอง 3,669 คน
ในวันที่ 15 กันยายน พ.ศ. 2547 กระทรวงมหาดไทยให้ยุบองค์การบริหารส่วนตำบลน้ำชำ รวมเข้ากับพื้นที่องค์การบริหารส่วนตำบลร่องฟอง เนื่องจากกระทรวงมหาดไทยดำเนินการประกาศยุบรวมสภาตำบลทั้งหมดและองค์การบริหารส่วนตำบลใดที่มีจำนวนประชากรไม่ถึงสองพันคน โดยให้รวมพื้นที่เข้ากับองค์การบริหารส่วนตำบลอื่น หรือหน่วยการบริหารราชการส่วนท้องถิ่นที่มีเขตติดต่อกันภายในเขตอำเภอเดียวกัน ทำให้องค์การบริหารส่วนตำบลร่องฟองครอบคลุมพื้นที่ตำบลน้ำชำและตำบลร่องฟองทั้งหมด
เขตองค์การบริหารส่วนตำบลห่างจากที่ว่าการอำเภอเมืองแพร่ประมาณ 6.8 กิโลเมตร ศาลากลางจังหวัดแพร่ประมาณ 6.9 กิโลเมตร อยู่ห่างจากกรุงเทพมหานครประมาณ 556 กิโลเมตรตามทางรถยนต์ มีพื้นที่รับผิดชอบทั้งหมด 33.50 ตารางกิโลเมตร หรือคิดเป็นพื้นที่ประมาณ 20,937.5 ไร่ โดยแบ่งพื้นที่เป็นเขตตำบลน้ำชำ 24.01 ตารางกิโลเมตร และเขตตำบลร่องฟอง 9.49 ตารางกิโลเมตร
เซอร์แคสเซีย

เซอร์แคสเซีย , เชียร์เคสเซีย , ซีคีอา , อาเดอฆาฆัก (อะดีเกยาและคาบาร์เดีย: ; #เปลี่ยนทาง) หรือ ฆาเกฺวิฌ (อะดีเกยาและคาบาร์เดีย: ; #เปลี่ยนทาง) เป็นภูมิภาคประวัติศาสตร์ทางด้านเหนือของเทือกเขาคอเคซัส ตั้งอยู่ตลอดแนวชายฝั่งตะวันออกเฉียงเหนือของทะเลดำ 
ประวัติศาสตร์ยุคแรกเริ่มของชนชาติเซอร์แคสเซียค่อนข้างคลุมเครือ พวกเขาได้รับการกล่าวถึงครั้งแรกเมื่อสหัสวรรษที่ 1 ก่อนคริสต์ศักราช แม้ว่าชาวกรีกจะไม่ได้จัดตั้งอาณานิคมภายในดินแดนเซอร์แคสเซีย แต่พวกเขาก็เข้ามาติดต่อทำการค้าและมีอิทธิพลอย่างชัดเจนในแถบชายฝั่งทะเลดำของเซอร์แคสเซีย หลังจากนั้นเซอร์แคสเซียก็ได้รับอิทธิพลหรือตกอยู่ภายใต้การควบคุมของชนชาติอื่น ๆ ซึ่งได้แก่ชาวโรมัน ชาวคาซาร์ ชาวมองโกล ชาวตาตาร์ไครเมีย ชาวเติร์ก และชาวรัสเซีย
ในสมัยกลาง แว่นแคว้นน้อยใหญ่ในเซอร์แคสเซียจะเลือกตั้งเจ้าชายพระองค์หนึ่งขึ้นมาเป็นผู้ปกครองสูงสุดในนาม โดยแว่นแคว้นและเผ่าชนแต่ละแห่งในพื้นที่มีความเป็นอิสระสูง ต่อมาในคริสต์ศตวรรษที่ 13 ภูมิภาคคอเคซัสถูกจักรวรรดิมองโกลรุกราน จากนั้นก็ตกอยู่ภายใต้อำนาจของรัฐข่านไครเมียอยู่นานหลายร้อยปีจนกระทั่งชาวเซอร์แคสเซียลุกขึ้นต่อต้านใน ค.ศ. 1708 ส่วนจักรวรรดิรัสเซียเริ่มสนใจขยายอำนาจเหนือคอเคซัสอย่างจริงจังในสมัยจักรพรรดิปีเตอร์ที่ 1 ถึงกระนั้น สนธิสัญญาเบลเกรดซึ่งได้รับการลงนามเมื่อ ค.ศ. 1739 ก็เปิดโอกาสให้ชาวเซอร์แคสเซียตะวันออก (ชาวคาบาร์เดีย) มีอิสระในการปกครองตนเองในระดับหนึ่ง
ก่อนการลงนามในสนธิสัญญาเอเดรียโนเปิลเมื่อ ค.ศ. 1829 แม่น้ำคูบันทำหน้าที่เป็นพรมแดนธรรมชาติระหว่างรัสเซียกับเซอร์แคสเซีย อย่างไรก็ตาม ตามสนธิสัญญานี้ จักรวรรดิออตโตมันยอมสละอิทธิพลเหนือภูมิภาคคอเคซัสโดยเปิดทางให้แก่รัสเซีย ชาวเซอร์แคสเซียถือว่าความตกลงดังกล่าวเป็นโมฆะเนื่องจากเห็นว่าจักรวรรดิออตโตมันไม่มีสิทธิ์ยกดินแดนที่ตนเองไม่เคยเป็นเจ้าของให้แก่ใคร ในขณะเดียวกันรัสเซียก็ถือว่าพื้นที่นี้เป็นดินแดนรัสเซียที่อยู่ภายใต้การยึดครองของกลุ่มกบฏ ถึงแม้ตนเองจะไม่เคยควบคุมหรือเป็นเจ้าของพื้นที่บริเวณนี้มาก่อนเช่นกัน รัสเซียส่งทหารเข้าปราบปรามและกำจัดกลุ่มชนคอเคซัสที่ต่อต้านการผนวกดินแดน ส่งผลให้ชาวเซอร์แคสเซียประมาณร้อยละ 90 ถูกเนรเทศหรือไม่ก็ถูกสังหารหมู่ระหว่างการฆ่าล้างเผ่าพันธุ์ชาวเซอร์แคสเซีย
แม้ว่าเซอร์แคสเซียจะเป็นบ้านเกิดดั้งเดิมของชาวเซอร์แคสเซีย แต่ทุกวันนี้ชาวเซอร์แคสเซียส่วนใหญ่อาศัยอยู่ต่างถิ่นซึ่งเป็นผลมาจากเหตุการณ์ฆ่าล้างเผ่าพันธุ์ดังกล่าว ในรัสเซีย ชาวเซอร์แคสเซียจำนวนมากอาศัยอยู่ในพื้นที่ราบทางตอนเหนือของเทือกเขาคอเคซัส ในขณะที่บางส่วนอาศัยอยู่บริเวณเชิงเขาและส่วนน้อยอาศัยอยู่บนพื้นที่สูงและภูเขา วิถีชีวิตดั้งเดิมของพวกเขาเกี่ยวข้องกับการทำปศุสัตว์ การทำไร่ และการปลูกไม้ผล
พรีเมียร์ลีก ฤดูกาล 2008–09

พรีเมียร์ลีก ฤดูกาล 2008–09 (รู้จักกันในชื่อ บาร์เคลย์ส พรีเมียร์ลีก ด้วยเหตุผลด้านการสนับสนุน) เป็นฤดูกาลที่ 17 นับตั้งแต่ก่อตั้งพรีเมียร์ลีกในปี ค.ศ. 1992 แมนเชสเตอร์ยูไนเต็ด กลายเป็นแชมป์สมัยที่ 11 ในสุดสัปดาห์สุดท้ายของฤดูกาล พวกเขาถูกไล่จี้โดยลิเวอร์พูล ซึ่งมีประตูได้เสียที่ดีกว่าและเอาชนะยูไนเต็ดได้ทั้งเหย้าและเยือน รวมถึงชัยชนะ 4–1 ที่โอลด์แทรฟฟอร์ด แต่หนักไปทางเสมอ ตารางการแข่งขันประกาศเมื่อวันที่ 16 มิถุนายน ค.ศ. 2008 - เริ่มการแข่งขันในวันเสาร์ที่ 16 สิงหาคม ค.ศ. 2008 และสิ้นสุดในวันที่ 24 พฤษภาคม ค.ศ. 2009 มีทีมเข้าร่วมการแข่งขันทั้งหมด 20 ทีม ประกอบด้วย 17 ทีมที่เข้าร่วมการแข่งขันในฤดูกาลที่แล้ว และ 3 ทีมที่เลื่อนชั้นจากฟุตบอลลีกแชมเปียนชิป ลูกฟุตบอลรุ่นใหม่คือ ไนกี้ T90 Omni
ในช่วงเริ่มต้นฤดูกาล สโมสรได้รับอนุญาตให้มีตัวสำรอง 7 คนบนม้านั่งแทน 5 คน ฤดูกาลนี้ก็แตกต่างตรงที่ว่าไม่มีการแข่งขันในวันปีใหม่ตามประเพณี กันยายน แมนเชสเตอร์ซิตี ถูกอาบูดาบี ยูไนเต็ด กรุ๊ปเข้าครอบครอง ทำให้พวกเขากลายเป็นหนึ่งในสโมสรฟุตบอลที่ร่ำรวยที่สุดในโลก โดยพวกเขาเซ็นสัญญาคว้าตัวโรบินยู นักเตะซูเปอร์สตาร์ทีมชาติบราซิลจากเรอัลมาดริดด้วยค่าตัวเป็นสถิติของอังกฤษ ณ เวลานั้นที่ 32.5 ล้านปอนด์ ไม่กี่วินาทีก่อนที่ตลาดซื้อขายช่วงฤดูร้อนปี ค.ศ. 2008 จะปิดลง
ประเทศฟีจีในโอลิมปิกฤดูร้อน 2024

ประเทศฟีจี มีกำหนดจะแข่งขันในโอลิมปิกฤดูร้อน 2024 ที่ปารีส ตั้งแต่วันที่ 26 กรกฎาคม ถึง 11 สิงหาคม พ.ศ. 2567 โดยจะเป็นการแข่งขันกีฬาโอลิมปิกฤดูร้อนครั้งที่ 8 ติดต่อกันของประเทศในยุคหลังโซเวียต
นับตั้งแต่เข้าร่วมการแข่งขันครั้งแรกในโอลิมปิกฤดูร้อน 1956 นักกีฬาชาวฟิจิเคยปรากฏตัวในกีฬาโอลิมปิกฤดูร้อนทุกครั้ง ยกเว้นสองครั้งจากเหตุการณ์ที่แตกต่างกัน ครั้งแรกฟีจีไม่สามารถลงทะเบียนนักกีฬาคนใดในโอลิมปิกฤดูร้อน 1964 ที่โตเกียว และเข้าร่วมการคว่ำบาตรโดยชาวอเมริกัน เมื่อมอสโกเป็นเจ้าภาพโอลิมปิกฤดูร้อน 1980
นักกีฬา.
รายการต่อไปนี้เป็นจำนวนผู้เข้าแข่งขันในครั้งนี้
รักบี้ 7 คน.
ผลการแข่งขันดังนี้
ประเทศสิงคโปร์ในโอลิมปิกฤดูร้อน 2024

ประเทศสิงคโปร์ มีกำหนดจะแข่งขันในโอลิมปิกฤดูร้อน 2024 ที่ปารีส ตั้งแต่วันที่ 26 กรกฎาคม ถึง 11 สิงหาคม พ.ศ. 2567 จะเป็นการปรากฏตัวครั้งที่ 18 ของประเทศในโอลิมปิกฤดูร้อนนับตั้งแต่เปิดตัวครั้งแรกในโอลิมปิกฤดูร้อน 1948 นอกจากนี้ สิงคโปร์ยังเป็นส่วนหนึ่งของทีมมาเลเซียในโอลิมปิกฤดูร้อน 1964 ที่โตเกียว แต่ไม่ได้เข้าร่วมในโอลิมปิกฤดูร้อน 1980 ที่มอสโก เนื่องจากการสนับสนุน การคว่ำบาตรของสหรัฐ
นักกีฬา.
รายการต่อไปนี้เป็นจำนวนผู้เข้าแข่งขันในครั้งนี้
ว่ายน้ำ.
ผลการแข่งขันดังนี้
รากูได มาโจะ

รากูได มาโจะ (; โรมาจิ: "Rakudai Majo"; #เปลี่ยนทาง "แม่มดสอบตก") เป็นซีรีส์นวนิยายญี่ปุ่นสำหรับเด็ก เขียนโดยซาโตโกะ นาริตะ และวาดภาพประกอบโดยเซ็นโนะ เอนางะ ตีพิมพ์โดยสำนักพิมพ์พ็อพลาร์พับลิชชิงตั้งแต่เดือนตุลาคม พ.ศ. 2549 ถึงเล่มที่ 17 กับ 1 เรื่องสั้น โดยเป็นหนังสือในเครือพ็อพลาร์พ็อกเก็ตบุงโกะ ภาพยนตร์อนิเมะดัดแปลงผลิตโดยสตูดิโอโปรดักชัน ไอ.จีชื่อเรื่องว่า "รากูได มาโจะ: ฟูกะ โตะ ยามิ โนะ มาโจะ" ออกฉายในประเทศญี่ปุ่นในเดือนมีนาคม พ.ศ. 2566
ให้เสียงโดย: โฮโนกะ อิโนอูเอะ
ให้เสียงโดย: มุตสึมิ ทามูระ
ให้เสียงโดย: มานากะ อิวามิ
ให้เสียงโดย: เค็นโช โอโนะ
ให้เสียงโดย: อายาเนะ ซากูระ
ให้เสียงโดย: โยโกะ ฮิกาซะ
ให้เสียงโดย: ริเอะ ทานากะ
ให้เสียงโดย: จุง ฟูกูยามะ
ให้เสียงโดย: เค็ง อูโอะ
ให้เสียงโดย: คัตสึยูกิ โคนิชิ
ให้เสียงโดย: ยูมิริ ฮานาโมริ
ให้เสียงโดย: อายะ เอ็นโด
ให้เสียงโดย: ซาโฮะ ชิราซุ
ให้เสียงโดย: โนบูฮิโกะ โอกาโมโตะ
ฉัตร มงคลชัย

ฉัตร มงคลชัย (เกิด 8 มิถุนายน พ.ศ. 2488) เป็นนักแสดงอาวุโสชาวไทย ซึ่งรับบทเป็นดาวร้ายเสียส่วนใหญ่
ประวัติและการศึกษา.
ฉัตร มงคลชัย มีชื่อจริงว่า เฉลิม บุญศรี ชื่อเล่นว่า อู๊ด เกิดเมื่อวันที่ 8 มิถุนายน พ.ศ. 2488 ที่จังหวัดนครปฐม จบการศึกษาระดับชั้น ม.3 จากโรงเรียนการช่าง นครปฐม จากนั้นจึงเข้ารับราชการเป็นทหารจนมียศเป็นสิบตรี และชอบชกมวยเป็นชีวิตจิตใจ จนถึงขั้นชกมวยที่เวทีมวยราชดำเนินมาแล้ว
เข้าสู่วงการ.
เฉลิมเข้าสู่วงการจากการชักชวนของวิจารณ์ ภักดีวิจิตร ผู้กำกับและผู้สร้างภาพยนตร์ชื่อดังในสมัยนั้น บิดาของสรวงสุดา ชลลัมพี ผู้จัดละครชื่อดังทางช่อง 3 และเป็นพี่ชายแท้ ๆ ของฉลอง ภักดีวิจิตร ผู้จัดละคร ผู้กำกับชื่อดัง และศิลปินแห่งชาติ สาขาศิลปะการแสดง ให้มาแสดงภาพยนตร์เรื่องแรกคือเรื่อง เจ้าเมือง จากการกำกับของครูรังสี ทัศนพยัคฆ์เมื่อวันที่ 23 กรกฎาคม พ.ศ. 2508 โดยวิจารณ์ได้ตั้งชื่อในการแสดงให้เขาว่า บัญชา ประชากร ต่อมาจึงได้เปลี่ยนชื่อเป็น ฉัตร มงคลชัย และมีผลงานการแสดงจนถึงปัจจุบัน เมื่อว่างเว้นจากงานบันเทิงเขายังมีอาชีพเสริมคือเปิดร้านค้าขายผักและปลาทู เป็นต้น
นอกจากนี้ยังเคยเดินสายเป็นนักร้องอยู่วงดนตรี "สายัณห์ - ครรชิต" อีกด้วย
เมืองอลวนธาตุอลเวง

เมืองอลวนธาตุอลเวง  เป็นภาพยนตร์คอมพิวเตอร์แอนิเมชันอเมริกาแนวสุขนาฏกรรม-นาฏกรรม-วีรคติในปี พ.ศ. 2566 ผลิตโดยวอลต์ดิสนีย์พิกเชอส์และพิกซาร์แอนิเมชันสตูดิโอส์ จัดจำหน่ายโดยวอลต์ดิสนีย์สตูดิโอส์โมชันพิกเชอส์ กำกับโดยปีเตอร์ ซอห์นและอำนวยการผลิตโดย Denise Ream เขียนบทโดย John Hoberg และ Kat Likkel ส่วน Brenda Hsueh, ซอห์นและ พีต ดอกเตอร์ ทำหน้าที่เป็น executive producer เป็นภาพยนตร์ลำดับที่ 27 ที่ผลิตโดยพิกซาร์แอนิเมชันสตูดิโอส์ พากย์เสียงตัวละครหลักโดย Leah Lewis, Mamoudou Athie, Ronnie del Carmen, Shila Ommi, Wendi McLendon-Covey, Catherine O'Hara, Mason Wertheimer, Joe Pera และ Matt Yang King ภาพยนตร์มีฉากเป็นโลกที่มีเหล่าธาตุในธรรมชาติในรูปมานุษยรูปนิยมอาศัยอยู่ เรื่องราวเกี่ยวกับธาตุไฟชื่อเอ็มเบอร์ ลูเมน และธาตุน้ำชื่อเวด ริปเปิล
ภาพยนตร์ล้มเหลวในการทำเงินเมื่อสัปดาห์เปิดตัวแต่ตอนหลังได้ประสบความสำเร็จ โดยทำรายได้ไป 484.4 ล้านดอลลาร์สหรัฐ จากทุนสร้าง 200 ล้านดอลลาร์สหรัฐ สื่อถือให้ภาพยนตร์เป็นหนึ่งในภาพยนตร์สามเรื่องของดิสนีย์ประจำปี 2023 ที่ไม่ประสบความล้มเหลวร่วมกับ รวมพันธุ์นักสู้พิทักษ์จักรวาล 3 และ เงือกน้อยผจญภัย
ภาพยนตร์ลงสตรีมมิ่ง ดิสนีย์+ ฮอตสตาร์ ในวันที่ 13 กันยายน พ.ศ.2566 ภาพยนตร์ประสบความสำเร็จอย่างท่วมท้น โดยทำลายสถิติการเป็นหนึ่งในภาพยนตร์รอบปฐมทัศน์ที่มีผู้ชมมากที่สุดเท่าที่เคยมีมาบนดิสนีย์+ รองจาก "อิทธิฤทธิ์แม่มดตกกระป๋อง 2" และมียอดผู้ชมสูงสุดประจำปี 
ภาคแยกจากภาพยนตร์กำลังอยู่ในระหว่างการพัฒนา
เรด บัตตันส์

เรด บัตตันส์ (5 กุมภาพันธ์ ค.ศ. 1919 – 13 กรกฎาคม ค.ศ. 2006) เป็นนักแสดงชาวอเมริกัน เขาได้รับรางวัลออสการ์และรางวัลลูกโลกทองคำจากบทสมทบในภาพยนตร์เรื่อง "ซาโยนาระ" (1957) และยังได้รับการเสนอชื่อเข้าชิงรางวัลสำหรับการแสดงในเรื่อง "บุษบาวิปโยค", "ฮาร์โลว์" และ "พีทกับมังกรมหัศจรรย์" รวมถึงได้รับบทนำเป็นพลทหาร จอห์น สตีล ในภาพยนตร์เรื่อง "วันเผด็จศึก" (1962)
บัตตันส์เสียชีวิตเมื่อวันที่ 13 กรกฎาคม ค.ศ. 2006 ด้วยภาวะแทรกซ้อนจากโรคระบบหัวใจหลอดเลือด ที่บ้านของเขาในเซนจูรีซิตี ลอสแอนเจลิส
สโมสรฟุตบอลแมนเชสเตอร์ซิตีในฤดูกาล 2009–10

ฤดูกาล 2009–10 เป็นฤดูกาลที่ 8 ติดต่อกันของแมนเชสเตอร์ซิตีที่เล่นในพรีเมียร์ลีก ซึ่งเป็นลีกสูงสุดของฟุตบอลอังกฤษ และเป็นฤดูกาลที่ 13 นับตั้งแต่ก่อตั้งพรีเมียร์ลีก สโมสรเริ่มต้นฤดูกาลภายใต้การคุมทีมของมาร์ก ฮิวส์ ซึ่งถูกปลดเมื่อกลางเดือนธันวาคมหลังจากทีมเสมอ 7 นัดติดต่อกันในพรีเมียร์ลีก เขาถูกแทนที่โดยผู้จัดการชาวอิตาลีโรแบร์โต มันชีนี
ภาพรวมฤดูกาล.
โรแบร์โต มันชีนี ผู้จัดการทีมคนใหม่ เริ่มงานที่อีสต์แลนด์ หลังจากเริ่มต้นฤดูกาลเพียง 5 เดือน
ด้วยผลงาน 29 ประตูในฤดูกาลแรกของเขากับสโมสร การ์โลส เตเบซได้รับการยกย่องว่าเป็นผู้เล่นที่ดีที่สุดและสำคัญที่สุดของสโมสรในฤดูกาลนี้ โรบินยูซึ่งเป็นที่ชื่นชอบของแฟนบอลและดาวซัลโวสูงสุดของสโมสรในฤดูกาลที่แล้วฟอร์มตก และในเดือนมกราคมเขาถูกยืมตัวไปยังสโมสรซานโตสของบราซิล ซึ่งเป็นสโมสรแรกในอาชีพของเขาในช่วงที่เหลือของฤดูกาล
ดรากอนซิสเตอร์! ~ศึกสามก๊กสะท้านปฐพี~

ดรากอนซิสเตอร์! ~ศึกสามก๊กสะท้านปฐพี~  เป็นซีรีส์มังงะญี่ปุ่น แต่งเรื่องและวาดภาพโดยนินิ ดัดแปลงจากนวนิยายในศตวรรษที่ 14 เรื่อง"สามก๊ก"โดยล่อกวนตง ตีพิมพ์ในนิตยสาร"คอมิกเบลดมาซามูเนะ"ของสำนักพิทพ์แม็กการ์เดน มังงะมีลิขสิทธิ์ในประเทศไทยโดยสำนักพิมพ์บงกช
การตีพิมพ์.
"ดรากอนซิสเตอร์! ~ศึกสามก๊กสะท้านปฐพี~" ตีพิมพ์ในนิตยสาร"คอมิกเบลดมาซามูเนะ"ของสำนักพิทพ์แม็กการ์เดนตั้งแต่วันที่ 10 ธันวาคม พ.ศ. 2545 ถึง 30 กรกฎาคม พ.ศ. 2551 และรวบรวมตีพิมพ์เป็นหนังสือมังงะรวมเล่มทั้งหมด 6 เล่มตั้งแต่เดือนกรกฎาคม พ.ศ. 2547 ถึงตุลาคม พ.ศ. 2551 สำนักพิมพ์ตงลี่ตีพิมพ์ซีรีส์มังงะในไต้หวันตั้งแต่เดือนสิงหาคม พ.ศ. 2548 ถึงธันวาคม พ.ศ. 2551 มังงะมีลิขสิทธิ์ในประเทศไทยโดยสำนักพิมพ์บงกช
!width=4%|#
!width=48%|วันที่ออกจำหน่าย
!width=48%|ISBN
<tr style="text-align: center;"><th scope="row" id="vol1" style="text-align: center; font-weight: normal; background-color: transparent;">1</th></td><td> 9 กรกฎาคม พ.ศ. 2547</td><td></td></tr>
<tr style="text-align: center;"><th scope="row" id="vol2" style="text-align: center; font-weight: normal; background-color: transparent;">2</th></td><td> 10 พฤศจิกายน พ.ศ. 2548</td><td></td></tr>
<tr style="text-align: center;"><th scope="row" id="vol3" style="text-align: center; font-weight: normal; background-color: transparent;">3</th></td><td> 9 กันยายน พ.ศ. 2549</td><td></td></tr>
<tr style="text-align: center;"><th scope="row" id="vol4" style="text-align: center; font-weight: normal; background-color: transparent;">4</th></td><td> 10 กันยายน พ.ศ. 2550</td><td></td></tr>
<tr style="text-align: center;"><th scope="row" id="vol5" style="text-align: center; font-weight: normal; background-color: transparent;">5</th></td><td> 10 พฤษภาคม พ.ศ. 2551</td><td></td></tr>
<tr style="text-align: center;"><th scope="row" id="vol6" style="text-align: center; font-weight: normal; background-color: transparent;">6</th></td><td> 10 ตุลาคม พ.ศ. 2551</td><td></td></tr>
</table>
วัดบางชัน

วัดบางชัน หรือ วัดอรัญสมุทธาราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบางชัน อำเภอขลุง จังหวัดจันทบุรี ตั้งอยู่บริเวณปากแม่น้ำเวฬุซึ่งอยู่ในเขตป่าสงวน ปัจจุบันมีพระครูรังสรรค์ วิหารคุณ เป็นเจ้าอาวาส
วัดบางชัน เดิมทีตั้งเป็นสำนักสงฆ์แรกในปี พ.ศ. 2412 จัดตั้งเป็นวัดเมื่อ พ.ศ. 2430 ได้รับพระราชทานวิสุงคามสีมาเมื่อ พ.ศ. 2441 ในสมัยพระบาทสมเด็จพระจุลจอมเกล้าเจ้าอยู่หัว อีกแหล่งข้อมูลระบุว่าได้รับพระราชทานวิสุงคามสีมาเมื่อ พ.ศ. 2479 ผู้ทูลขอพระราชทานใบวิสุงคามสีมาเป็นชาวจีนที่มีนามว่า เจ๊กลี่เหม็ง ใช้ชื่อวัดว่า "วัดอรัญสมุทธาราม" ซึ่ง อรัญ แปลว่า ป่าและน้ำ ธาราม แปลว่า ที่อยู่สบาย ต่อมามีการเปลี่ยนชื่อเป็นวัดบางชันเพราะต้องการให้ตรงกับชื่อหมู่บ้านและตำบลบางชัน ต่อมาในปี พ.ศ 2505 ได้มีการออกประกาศเป็นเขตป่าสงวน จึงเป็นที่มาของปัญหาการบุกรุกพื้นที่ป่าสืบเนื่องมาจนทุกวันนี้
บริเวณวัดบางชันมีพิพิธภัณฑ์ของโบราณ เรือเก่า (เรือขุด) มีซากสัตว์ที่เคยพบได้ในบริเวณลุ่มน้ำเวฬุ เช่น โครงกระดูกจระเข้ ปลาโลมา กระดูกวาฬ เขากวาง หอยต่างๆ จัดแสดงไว้ในตู้กระจก นอกจากนี้ยังเป็นที่ตั้งของโรงเรียนวัดบางชัน หรือ โรงเรียนประภากรราษฎร์รังสฤษฏ์ ซึ่งเปิดสอนในระดับอนุบาลจนถึงประถมศึกษาปีที่ 6
พระบาอาต

พระบาอาต หรือ พระบาอัฐ (เขมร: បាសាត) พระมหากษัตริย์แห่งจักรวรรดิเขมร ภายใต้การปกครองของสมเด็จพระรามาธิบดีที่ 1 แห่งอาณาจักรอยุธยา
พระบาอาต พงศาวดารเขมรในประชุมพงศาวดาร ภาคที่ ๑ ระบุว่าเป็นพระโอรสของพระบรมลำพงษ์ราชา พระมหากษัตริย์เขมรพระองค์ก่อน แต่พงศาวดารเขมร ฉบับนักองค์เองระบุแตกต่างออกไปว่าเป็นพระโอรสของสมเด็จพระรามาธิบดีที่ 1 แห่งอาณาจักรอยุธยา
หลังจากกองทัพอยุธยาซึ่งนำโดยสมเด็จพระบรมราชาธิราช (ขุนหลวงพะงั่ว) สามารถตีนครธม ราชธานีเขมรแตกแล้วสมเด็จพระบรมราชาธิราชจึงแต่งตั้งพระบาสาต พระราชโอรสของพระบรมลำพงษ์ราชาหรือสมเด็จพระรามาธิบดีที่ 1 ขึ้นเป็นพระมหากษัตริย์เขมร เมื่อ พ.ศ. 1895 โดยขึ้นต่ออาณาจักรอยุธยา 
ถ้าพระบาอาต เป็นพระโอรสของสมเด็จพระรามาธิบดีที่ 1 จริงสามารถอธิบายการปกครองในลักษณะนี้ได้ว่า สมเด็จพระรามาธิบดีที่ 1 ทรงส่งพระโอรสของพระองค์ทั้ง 3 ไปปกครองจักรวรรดิเขมรแทนพระราชวงศ์เดิม ส่วนหนึ่งเพราะต้องการผนวกอำนาจการปกครองของเขมรให้มาอยู่ภายใต้อำนาจของอยุธยา โดยอาศัยฐานะรัฐเครือญาติ
พระบาอาต ขึ้นครองราชย์สืบต่อจากพระเชษฐาอีก 2 หรือ 3 ปี (พ.ศ. 1897-1900 หรือ 1898-1900) ก็สวรรคตอีกพระองค์หนึ่ง พระกฎุมบงพิสี พระอนุชาอีกพระองค์จึงขึ้นครองราชย์ต่อมาอีก 1 เดือน (ใน พ.ศ. 1900) แล้วพระศรีสุริโยวงษ์ (เจ้าพญากลเมฆ (นักโพรก) ตามพงศาวดารเขมร ฉบับนักองค์เอง) พระราชวงศ์เขมรเดิมจึงได้ครองราชย์สืบต่อมา
โดม สิงห์โมฬี

โดม สิงห์โมฬี มีชื่อ-สกุลจริงว่า "อุดม เกตุแก้ว" ต่อมาเปลี่ยนชื่อเป็น มนตรี (ชื่อเล่นที่แท้จริงคือ "ดม") เป็นอดีตนักแสดงอาวุโสชาวไทย โด่งดังจากการรับบทสมเด็จพระพุฒาจารย์ (โต พรหมรังสี) ในภาพยนตร์เรื่องนางนาก (2542)
ประวัติและการศึกษา.
โดม สิงห์โมฬี เกิดเมื่อวันที่ 7 พฤศจิกายน พ.ศ.2475 พื้นเพเป็นชาวจังหวัดธนบุรี ก่อนที่จะรวมเขตเข้ากับจังหวัดพระนคร เป็นกรุงเทพมหานคร,
เรียนจบจาก โรงเรียนช่างกลปทุมวัน (ปัจจุบันคือ "สถาบันเทคโนโลยีปทุมวัน")
เข้าสู่วงการ.
โดมเข้าสู่วงการบันเทิงตั้งแต่ประมาณปี พ.ศ. 2501 จากการเป็นนักแสดงตัวประกอบในภาพยนตร์เรื่อง สั่งอินทรีย์ขาวถล่มกรุง ต่อมาได้รับการชักชวนจาก ประมาณ ปลื้มสระไชย หรือ แป้น ปลื้มสระไชย นักแสดงดาวร้ายในยุคนั้นให้ไปแสดงภาพยนตร์โทรทัศน์เรื่อง ห้องสีชมพู ในปี พ.ศ. 2512 ตามด้วยเรื่อง มะกอกสามตะกร้า และสี่แคว จากนั้นจึงได้แสดงภาพยนตร์เรื่องแรกคือเรื่อง อีสาวบ้านไร่ ในปี พ.ศ. 2513 ตามด้วยภาพยนตร์เรื่อง สื่อกามเทพ ในปี พ.ศ. 2514 จากนั้นจึงมีผลงานเรื่อยมาจนถึงปี พ.ศ. 2530 โดยภาพยนตร์เรื่องสุดท้ายคือเรื่อง ฆ่าปิดปาก ต่อมาในปี พ.ศ. 2542 จึงได้รับการติดต่อจากอุ๋ย-นนทรีย์ นิมิบุตร ให้กลับมาแสดงภาพยนตร์เรื่องนางนาก ในบทสมเด็จพระพุฒาจารย์ (โต พรหมรังสี) จากนั้นก็ได้กลับมารับบท สมเด็จโต อีกครั้งในเวอร์ชั่นละครในปีถัดมา
Aglaia foveolata

Aglaia foveolata เป็นชนิดของพืชเขตร้อนในวงศ์ Meliaceae โดยพบในประเทศบรูไน อินโดนีเซีย และมาเลเซีย ผลิตผลที่กินได้ เปลือกไม้มี silvestrol ซึ่งเป็นตัวยับยั้งการทำซ้ำของไวรัสอีโบลาและซิกาอย่างมีกำลัง
วัดราษฎร์ศรัทธาธรรม (อำเภอบางคล้า)

วัดราษฎร์ศรัทธาธรรม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบางกระเจ็ด อำเภอบางคล้า จังหวัดฉะเชิงเทรา ที่ดินตั้งวัดมีเนื้อที่ 21 ไร่ 3 งาน 47 ตารางวา อาณาเขต ทิศเหนือติดกับที่ดินนายอุไร ทิศใต้ติดกับตลาดสามแยก ทิศตะวันออกติดกับที่ดินนางทองคำ สมบูรณ์ทรัพย์ ทิศตะวันตกติดกับลำคลอง ปัจจุบันมีพระอธิการกิติศักดิ์ อินทโชโต เป็นเจ้าอาวาส
วัดราษฎร์ศรัทธาธรรม หรือประชาชนนิยมเรียก วัดสามแยก ตั้งวัดเมื่อวันที่ 23 มิถุนายน พ.ศ. 2477 ซึ่งมีนายเก๋าและนางเฮี้ย สมบูรณ์ทรัพย์ คหบดี บ้านบางขาม ตำบลบางขาม อำเภอบ้านสร้าง จังหวัดปราจีนบุรี เป็นผู้มอบที่ดินถวายวัด เพื่อสร้างวัด จำนวน 21 ไร่ 3 งาน 47 ตารางวา วัดได้รับพระราชทานวิสุงคามสีมาเมื่อวันที่ 12 มีนาคม พ.ศ. 2508
พระพุทธรูปแห่งสุลตานคัญช์

พระพุทธรูปแห่งสุลตานคัญช์  เป็นพระพุทธรูปศิลปะยุคเปลี่ยนผ่านคุปตะ–ปาละ สร้างขึ้นจากทองแดง สร้างขึ้นราว ค.ศ. 500-700 มีขนาดสูง 2.3 เมตร, กว้าง 1 เมตร และน้ำหนักมากกว่า 500 กิโลกรัม พระพุทธูปนี้ค้นพบในเมืองสุลตานคัญช์ อำเภอภาคลปุระ รัฐพิหาร ประเทศอินเดีย ในปี 1861 ระหว่างการก่อสร้างทางรถไฟสายตะวันออกของอินเดีย ปัจจุบันพระพุทธรูปนี้จัดแสดงอยู่ที่พิพิธภัณฑ์และหอศิลป์เบอร์มิงแฮม เบอร์มิงแฮม ประเทศอังกฤษ
ประติมากรรมขนาดใหญ่กว่าตัวมนุษย์นี้น่าจะเป็น "ประติมากรรมโลหะชิ้นเดียวที่ยังหลงเหลืออยู่" ของศิลปะคุปตะ ประติมากรรมยุคคุปตะอื่น ๆ เช่น พระพรหมจากมีรปุระ-ขาส มีอายุเก่าแก่กว่า แต่มีขนาดเล็กกว่ากึ่งหนึ่ง ส่วนทองสัมฤทธิ์อโกตะ ประติมากรรมในศาสนาไชนะมีขนาดเล็กกว่า และน่าจะเป็นเทวรูปในศาลเจ้าในบ้านของผู้มีอันจะกินเท่านั้น ส่วนในลลิตปุระ ประเทศเนปาล ในอารามคุยตพาหี (Guita Bahī monastery) มีพระพุทธรูปทองแดงขนาดสูงประมาณ 1.8 เมตร ศิลปะอย่างเนปาล ราวศตวรรษที่ 9-10 ปัจจุบันยังคงเป็นพระพุทธรูปในวัดที่มีการประกอบพิธีกรรมบูชาอยู่ และประดิษฐานอยู่ติดผนังที่ปลายของโถงบูชา ที่ซึ่งพระพุทธรูปสุลตานคัญช์ก็น่าจะถูกประดิษฐานเช่นนั้นมาก่อนในอดีต
พระพุทธรูปองค์นี้หล่อขึ้นจากทองแดงบริสุทธิ์ หล่อด้วยวิธีหล่อสูญรูป ภายในองค์พระพุทธรูปเป็นดินเหนียวที่ผสมกับซางข้าว ที่ซึ่งต่อมาสามารถนำมาตรวจจับอายุเรดิโอคาร์บอนได้ พระพุทธรูปนี้จัดเป็นปาง "วีระ" ("Fearless Posture"; ปางกล้าหาญ) หัตถ์ขวาแสดง "อภัยมุทรา" หรือมุทราที่แสดงการปกป้อง หัตถ์ซ้ายวางแนบลำตัวเปิดออก แสดงการประทานพร ปลายจีวรจีบอยู่ระหว่างนิ้วโป้งกับนิ้วชี้มือ
อายุ.
เดิมทีประเมินอายุของพระพุทธรูปเป็นยุคคุปตะ วินเซนต์ อาร์เธอร์ สมิธ ระบุปีที่สร้างเป็นปี 400 ในหนังสือตีพิมพ์ปี 1911 ของเขา ต่อมามีการพิจารณาว่าอายุของพระพุทธรูปอาจสร้างในราวปี 800 ส่วนผลการตรวจเรดิโอคาร์บอนระบุอายุที่ราวปี 600–650 ในขณะที่พิพิธภัณฑ์ระบุอายุไว้ที่ปี "500–700"
การค้นพบ.
อี. บี. แฮริส (E. B. Harris) วิศวกรทางรถไฟ เป็นผู้ค้นพบพระพุทธรูปนี้ขณะทำการสำรวจซากปรักหักพังโบราณใกล้กับสถานีรถไฟสุลตานคัญช์ที่เขากำลังก่อสร้างอยู่ เขาได้ตีพิมพ์รายละเอียดเกี่ยวกับการค้นพบนี้โดยละเอียด ประกอบภาพถ่ายและแบบแปลนของซาก เขาบรรยายว่าพบพระบาทขวาของพระพุทธรูปที่ความลึกสิบฟุตจากพื้นผิวดิน แฮริสส่งพระพุทธรูปกลับไปยังเบอร์มิงแฮมในประเทศอังกฤษ โดยมีผู้ผลิตโลหะชาวเบอร์มิงแฮมและอดีตนายกเทศมนตรีนครเบอร์มิงแฮม ซามูเอล ธอร์นทัน (Samuel Thornton) เป็นผู้จ่ายค่าใช้จ่ายการขนส่ง และเสนอพระพุทธรูปนี้แก่สภานครเพื่อจัดแสดงในหอศิลป์ที่มีการเสนอว่าจะสร้างขึ้นไว้ในปี 1864
นับจากนั้นมา พระพุทธูปองค์นี้จัดเป็นงานแสดงชิ้นสำคัญของพิพิธภัณฑ์และหอศิลป์เบอร์มิงแฮม (BMAG) ถือเป็นของบริจาคชิ้นสำคัญที่หอศิลป์ได้รับ รวมถึงเป็นสมบัติชิ้นสำคัญที่สุดของหอศิลป์ ในรายงานของแฮริสยังระบุถึงการค้นพบพระพุทธรูปขนาดเล็กกว่าอีกจำนวนหนึ่ง ในจำนวนนี้มีพระพุทธรูปหินปางประทับนั่งสององค์ องค์หนึ่งปัจจุบันเป็นของพิพิธภัณฑ์บริทิช และอีกองค์หนึ่งเป็นของพิพิธภัณฑ์ศิลปะเอเชีย ซานฟรานซิสโก นอกจากนี้ยังมีเศีบรพระพุทธูปหินจากสุลตานคัญช์จัดแสดงอยู่ที่พิพิธภัณฑ์วิกตอเรียและอัลเบิร์ตในลอนดอน
วัดตีตะเรด

วัดตีตะเรด เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลดอนฉิมพลี อำเภอบางน้ำเปรี้ยว จังหวัดฉะเชิงเทรา
วัดตีตะเรด หรือ วัดแขกล้อม แต่เดิมเป็นวัดร้างมานานกว่า 86 ปี ต่อมามีพระปลัดไฉน อินทปัญโญ หรือพระครูอินทปัญญารัต เจ้าอาวาสรูปปัจจุบัน ได้เป็นผู้ริเริ่มในการพัฒนาวัด ซึ่งในระยะแรกจะมีความยากลำบากมาก เนื่องจากบริเวณโดยรอบเป็นชุมชนชาวมุสลิม ในตอนกลางวันต้องไปอยู่ที่อื่น และในตอนกลางคืนค่อยแอบกลับมาพัฒนาวัด ด้วยเหตุนี้จึงได้ชื่อว่า "วัดแขกล้อม" ท่านได้พัฒนาวัดเรื่อยมาจนยกฐานะจากวัดร้างเป็นวัดที่มีพระภิกษุจำพรรษาเมื่อวันที่ 14 มีนาคม พ.ศ. 2543 ในสมัยก่อนเนื่องจากวัดนี้เป็นวัดร้างมานาน และพื้นที่บริเวณวัดเป็นที่ลุ่ม ทำให้เกิดน้ำท่วมอยู่เป็นประจำ การประกอบพิธีทางศาสนาต้องไปประกอบพิธีบนเรือ วัดได้รับพระราชทานวิสุงคามสีมาเมื่อวันที่ 18 ธันวาคม พ.ศ. 2544
ด้านการเผยแผ่พระพุทธศาสนา มีการส่งเสริมการจัดกิจกรรมในวันสำคัญทางศาสนาทุกเทศกาล มีการจัดปฏิบัติธรรมสำหรับประชาชนทั่วไป และจัดโครงการบรรพชาสามเณรภาคฤดูร้อน เป็นต้น รวมถึงเป็นที่ตั้งของสำนักปฏิบัติธรรมประจำจังหวัดฉะเชิงเทรา แห่งที่ 16
ตำบลย่านยาว (อำเภอสวรรคโลก)

ย่านยาว เป็นหนึ่งในสิบสามตำบลของอำเภอสวรรคโลก จังหวัดสุโขทัย มีพื้นที่ปกครองประมาณ 37 ตารางกิโลเมตร มีอาณาเขตติดต่อกับตำบลในเมือง ตำบลวังไม้ขอน ตำบลคลองกระจงและตำบลหนองกลับ เป็นตำบลที่ตั้งของสถานศึกษาที่สำคัญของอำเภอสวรรคโลก โดยมีองค์การบริหารส่วนตำบลย่านยาว เป็นองค์กรปกครองส่วนท้องถิ่น ครอบคลุมตำบลย่านยาวทั้งหมด
ประวัติ.
ในอดีต พ่อขุนศรีอินทราทิตย์หรือพ่อขุนบางกลางหาวให้ขณะนั้น ได้นำกองทัพของพระองค์มาพักแรมอยู่ ณ บริเวณ วัดคุ้งวารี ในปัจจุบัน ก่อนที่จะเข้าไปโจมตีขอมสบาดโขลญลำพงที่กำลังปกครองสุโขทัยอยู่ โดยกรมศิลปากร ประดิษฐานพระบรมราชานุสาวรีย์พ่อขุนศรีอินทราทิตย์ อยู่ที่ วัดคุ้งวารี ตำบลย่านยาว อำเภอสวรรคโลก จังหวัดสุโขทัย สร้างขึ้นเพื่อรำลึกถึง เชิดชูเกียรติแก่พ่อขุนศรีอินทราทิตย์
องค์การบริหารส่วนตำบลย่านยาว เดิมมีฐานะเป็นสภาตำบลย่านยาว โดยได้ยกฐานะเป็นองค์การบริหารส่วนตำบลเมื่อปี พ.ศ. 2539 ตามประกาศกระทรวงมหาดไทย เรื่อง จัดตั้งองค์การบริหารส่วนตำบล (จำนวน 2143 แห่ง) โดยจัดเป็นองค์การบริหารส่วนตำบลชั้น 5 ปัจจุบันองค์การบริหารส่วนตำบลย่านยาว เป็นองค์การบริหารส่วนตำบลขนาดกลาง
ภูมิศาสตร์.
องค์การบริหารส่วนตำบลย่านยาว มีพื้นที่ 37 ตารางกิโลเมตร ครอบคลุมพื้นที่ของตำบลย่านยาวทั้งตำบล โดยสามในสี่ของตำบลเป็นที่ราบ มีแม่น้ำยมไหลผ่านกลางตำบล
การแบ่งเขตการปกครอง.
ตำบลย่านยาวแบ่งเขตการปกครองออกเป็น 12 หมู่บ้าน ประกอบด้วย
สถานที่สำคัญ.
สถานศึกษา.
ตำบลย่านยาว เป็นที่ตั้งของสถานศึกษาที่สำคัญของอำเภอสวรรคโลก ได้แก่ โรงเรียนสวรรค์อนันต์วิทยา โรงเรียนประจำอำเภอสวรรคโลก และ วิทยาลัยเกษตรและเทคโนโลยี จังหวัดสุโขทัย
สำนักงานพื้นที่การศึกษาสุโขทัย เขต 2.
โรงเรียนอนุบาลสวรรคโลก (คุ้งวารีวิทยา)
โรงเรียนวัดไผ่ล้อม
โรงเรียนวัดไทรย้อย
องค์การบริหารส่วนตำบลย่านยาว.
โรงเรียนวัดท่าช้าง
สำนักงานพื้นที่การศึกษามัธยมศึกษา สุโขทัย.
โรงเรียนสวรรค์อนันต์วิทยา "(โรงเรียนประจำอำเภอสวรรคโลก)"
อาชีวศึกษา.
วิทยาลัยเกษตรและเทคโนโลยีสุโขทัย
หอยตาก

หอยตาก และ เลียะฮ์ฮาล ("เลียสฺหาลฺ"; #เปลี่ยนทาง) เป็นอาหารว่างของประเทศไทยและประเทศกัมพูชา มีวัตถุดิบหลักคือ หอยทราย ซึ่งเป็นหอยน้ำจืดพบได้ทั่วไปตามแหล่งน้ำต่าง ๆ โดยนำหอยดังกล่าวมาตากแดด ก่อนนำไปคลุกเคล้าให้เข้ากับเกลือและเครื่องปรุงอื่น ๆ เพื่อแต่งรส ถือเป็นอาหารข้างถนนที่พบได้ที่อำเภอเขาชัยสน จังหวัดพัทลุง และพบได้ทั่วไปในประเทศกัมพูชา 
อย่างไรก็ตามหอยตากของทั้งสองประเทศนี้จะมีลักษณะต่างกัน คือ ในประเทศไทย ได้แก่ อำเภอเขาชัยสน จังหวัดพัทลุง จะนำหอยทรายไปคลุกเคล้าด้วยเครื่องเทศและเกลือเพื่อดับคาว รวมทั้งใช้เวลาประกอบอาหารค่อนข้างนาน ก่อนนำไปตากแดดอีกราวครึ่งวัน และที่อำเภอครบุรี จังหวัดนครราชสีมา จะนำหอยทรายไปขังน้ำหนึ่งคืนและนึ่งให้สุกก่อนนำไปตาก ขณะที่กัมพูชาจะนำหอยไปคลุกเคล้ากับเกลือหรือพริก ใช้ระยะเวลาตากแดดสั้น ๆ เพียง 15 นาที
ความหลากหลาย.
ประเทศกัมพูชา.
ในประเทศกัมพูชา มีหอยตากเช่นกัน เรียกว่า "เลียะฮ์ฮาล" เป็นอาหารว่างชนิดหนึ่งของกัมพูชา มีวัตถุดิบหลักคือ หอยทราย ในภาษาเขมรเรียกว่า "เลียะฮ์"  ซึ่งเป็นหอยน้ำจืดที่พบได้ทั่วไปในโตนเลสาบ หรือตามลำน้ำต่าง ๆ นำมาตากแดดบนกระบะสังกะสีหรือกระบะอลูมิเนียม โดยใช้ความร้อนจากแสงอาทิตย์ทำให้หอยสุกทีละน้อย ใช้ระยะเวลาราว 15 นาที บ้างก็นำหอยมาลวกให้สุกดี ก่อนนำไปตากแดดก็มี จากนั้นนำหอยดังกล่าวไปคลุกเคล้าเข้ากับเกลือ ให้มีรสชาติเค็ม ถือว่าเป็นรสดั้งเดิม
ปัจจุบันเลียะฮ์ฮาลมีหลายรูปแบบ ได้แก่ หอยคลุกเกลือล้วน หอยคลุกพริกกับเกลือ หอยคลุกพริกสด และหอยคลุกพริกกับน้ำตาล บางเจ้ามีหอยคลุกพริกสดและบีบน้ำมะนาว และบางเจ้ามีน้ำจิ้มทำจากน้ำมะขามเปียกซึ่งมีลักษณะและรสชาติใกล้เคียงกับน้ำจิ้มทะเลของไทย ไว้ให้รับประทานเคียงด้วย รสชาติที่ขายดีที่สุดคือหอยที่มีรสชาติเผ็ด
เลียะฮ์ฮาลเป็นที่นิยมเพราะมีราคาถูก สนนราคากระป๋องละ 1,500 เรียล ถึง 5,000 เรียล สามารถพบได้ทั่วไปในประเทศกัมพูชา เช่น ตามถนนสายใหญ่และตลาดกลางในกรุงพนมเปญ เสียมราฐ ปอยเปต ในประเทศไทยพบได้ในหลักแหล่งที่มีชาวกัมพูชาอาศัยอยู่ โดยเฉพาะตลาดโรงเกลือ อำเภออรัญประเทศ จังหวัดสระแก้ว
อย่างไรก็ตามเลียะฮ์ฮาลถือว่าเป็นอาหารกึ่งสุกกึ่งดิบที่พึงระมัดระวัง แม้จะเป็นอาหารที่ชาวกัมพูชาคุ้นเคย แต่สำหรับนักท่องเที่ยวต่างชาติที่รับประทานอาจเกิดอาการท้องร่วงได้ 
ประเทศไทย.
ในประเทศไทยมีการนำหอยทรายมาทำเป็นหอยตากในช่วงเดือนมีนาคมจนถึงพฤษภาคมของทุกปี พบได้ในหมู่บ้านอาพัด ตำบลจองถนน อำเภอเขาชัยสน จังหวัดพัทลุง ซึ่งเป็นชุมชนริมทะเลสาบสงขลา โดยจะคราดหอยบริเวณปากคลองบางแก้ว จากนั้นนำหอยทรายไปล้างให้สะอาดก่อนนำไปขังน้ำราวหกชั่วโมงแล้วจึงเทน้ำออก ต่อมานำตะไคร้ หอม กระเทียม และเครื่องเทศซึ่งตำละเอียดไปคลุกเคล้ากับหอยทราย จากนั้นนำไปใส่ในภาชนะและเติมเกลือเพื่อหมักหอยเป็นระยะเวลาแปดชั่วโมง เมื่อครบกำหนดแล้ว ก็จะนำหอยที่ผ่านการหมักมาแล้วไปตากแดดบนแผ่นสังกะสี ตั้งแต่ช่วงเช้าไปจนถึงเที่ยงเพื่อให้หอยสุกและแห้งสนิท บางคนก็นำหอยที่ตากจนแห้งดีแล้วไปต้มกับน้ำเดือดก่อนรับประทาน โดยหอยตากจะมีรสชาติเค็มปนหวาน
ส่วนบ้านจระเข้หิน ตำบลจระเข้หิน อำเภอครบุรี จังหวัดนครราชสีมา ชาวบ้านจะงมหอยทรายตามแหล่งน้ำมาแปรรูป โดยนำหอยทรายที่ได้มาขังน้ำทิ้งไว้หนึ่งคืนเพื่อให้หอยคายดินและสิ่งสกปรกออก จากนั้นนำหอยไปทำความสะอาด ก่อนนำไปนึ่งพอสุก นำหอยที่นึ่งแล้วไปแกะเปลือก แล้วนำไปตากแดดจนแห้ง ถือเป็นวิธีการถนอมอาหารไว้บริโภคในวันถัดไป สามารถนำหอยตากเป็นวัตถุดิบในการประกอบอาหาร เช่น ผัดหอยสามรส
บริโชส

บริโชส  เป็นภาพยนตร์แอนิเมชันขับขันบราซิลที่ออกฉายใน ค.ศ. 2550 ผลิตโดย เทคโนเคนา (Tecnokena) และจัดจำหน่ายโดย ซิกโนปูส (Signopus) ภาพยนตร์เขียนบทและกำกับโดย เปาโล มุนโฮซ
แอนิเมชั่นภาคต่อได้แก่ "บริโชส - อา ฟลอเรสต้า แอ นอซา" ภาพยนตร์ปี พ.ศ. 2555 และละครโทรทัศน์ชื่อเดียวกันปี พ.ศ. 2557
ตัวละครและเสียงพากย์.
รายชื่อนักแสดงบริโชสในเว็บไซต์ทางการ
สโมสรฟุตบอลแมนเชสเตอร์ซิตีในฤดูกาล 2010–11

ฤดูกาล 2010–11 เป็นฤดูกาลที่ 109 ของสโมสรฟุตบอลแมนเชสเตอร์ซิตีในฟุตบอลอังกฤษ ฤดูกาลที่ 82 ในลีกสูงสุดของฟุตบอลอังกฤษ และฤดูกาลที่ 14 ในพรีเมียร์ลีก ซิตีจบอันดับที่ 5 ในลีกฤดูกาลที่แล้ว ทำให้พวกเขาผ่านเข้ารอบยูฟ่ายูโรปาลีกที่เพิ่งรีแบรนด์จากยูฟ่าคัพ เดอะบลูส์คุมทีมโดยโรแบร์โต มันชีนี ซึ่งได้รับการแต่งตั้งเมื่อกลางฤดูกาลที่แล้ว
ฤดูกาลนี้เป็นที่จดจำได้ดีที่สุดจากการคว้าแชมป์เอฟเอคัพของซิตีซึ่งเอาชนะคู่แข่งร่วมเมืองอย่างแมนเชสเตอร์ยูไนเต็ดในรอบรองชนะเลิศก่อนจะเอาชนะสโตกซิตีใน ด้วยสกอร์ 1–0 ทั้ง 2 นัด ชัยชนะครั้งนี้ยุติการรอคอยถ้วยแชมป์อันยาวนาน 35 ปีของแมนเชสเตอร์ซิตีและเป็นการส่งสัญญาณถึงการเริ่มต้นใหม่ภายใต้การเป็นเจ้าของของซิตีฟุตบอลกรุป ฤดูกาลนี้ยังโดดเด่นเนื่องจากสโมสรจบอันดับ 3 ในพรีเมียร์ลีกและผ่านเข้ารอบยูฟ่าแชมเปียนส์ลีกในฤดูกาลถัดมา ซึ่งเป็นสิ่งที่ไม่เคยเกิดขึ้นเลยตั้งแต่ฤดูกาล เมื่อเดอะบลูส์ผ่านเข้ารอบยูโรเปียนคัพผ่านแชมป์ลีกสมัยที่ 2 ของพวกเขา
สรุปฤดูกาล.
ในตลาดซื้อขายช่วงซัมเมอร์ สโมสรเป็นหนึ่งในสโมสรที่ร่ำรวยที่สุดในโลกนับตั้งแต่การครอบครองโดยอาบูดาบียูไนเต็ดกรุป ในปี ค.ศ. 2008 โดยใช้เงิน 126 ล้านปอนด์ไปกับผู้เล่น เช่น เฌโรม โบอาเท็ง จากฮัมบัวร์เกอร์ เอ็สเฟา, ยาย่า ตูเร่ จากบาร์เซโลนา, ดาบิด ซิลบา จากบาเลนเซีย, อาเล็กซานดาร์ กอลาร็อฟ จากลัตซีโย, มารีโอ บาโลเตลลี จากอินเตอร์มิลาน และเจมส์ มิลเนอร์ จากแอสตันวิลลา สตีเฟน ไอร์แลนด์ กองกลางขวัญใจของแฟนบอลซิตีย้ายไปแอสตันวิลลา โดยเป็นส่วนหนึ่งของข้อตกลงแลกเปลี่ยนนักเตะในดีลของมิลเนอร์
พรีเมียร์ลีก ฤดูกาล 2009–10

พรีเมียร์ลีก ฤดูกาล 2009–10 (รู้จักกันในชื่อ บาร์เคลย์ส พรีเมียร์ลีก ด้วยเหตุผลด้านการสนับสนุน) เป็นฤดูกาลที่ 18 ของพรีเมียร์ลีกนับตั้งแต่ก่อตั้งในปี ค.ศ. 1992 มีทีมเข้าแข่งขันทั้งหมด 20 ทีมในลีก โดยเชลซีคว้าแชมป์ลีกเหนือแชมป์ลีก 3 สมัยติดต่อกันอย่างแมนเชสเตอร์ยูไนเต็ด และทำสถิติยิงประตูในพรีเมียร์ลีกมากที่สุดในตอนนั้นที่ 103 ประตู ฤดูกาลเริ่มในวันที่ 15 สิงหาคม ค.ศ. 2009 และสิ้นสุดในวันที่ 9 พฤษภาคม ค.ศ. 2010 ก่อนการแข่งขันนัดเปิดสนามทุกสนาม แฟนบอล ผู้เล่น และผู้ตัดสินยืนปรบมือ 1 นาทีเพื่อไว้อาลัยเซอร์บ็อบบี ร็อบสัน อดีตผู้จัดการทีมชาติอังกฤษที่เสียชีวิตด้วยโรคมะเร็งปอด ไนกี้ผลิตลูกบอลใหม่ - T90 Ascente - สำหรับฤดูกาลนี้ สนับสนุนลีก
การแข่งขันเพื่อชิงตำแหน่งแชมป์ลีกสู้กันจนถึงวันสุดท้ายของฤดูกาลโดยมีเชลซีนำหน้าแมนเชสเตอร์ยูไนเต็ดอยู่ 1 แต้ม; ชัยชนะอย่างถล่มทลาย 8–0 ของเชลซีเหนือวีแกนแอทเลติก เพียงพอแล้วที่จะคว้าแชมป์ลีกสมัยแรกนับตั้งแต่ปี ค.ศ. 2006 แม้ว่าแมนเชสเตอร์ยูไนเต็ด จะเอาชนะสโตกซิตี 4–0 ก็ตาม
พจนานุกรมคังซี

<ns>10</ns>
 <id>369535</id>
 <revision>
 <id>10245376</id>
 <parentid>6729231</parentid>
 <timestamp>2022-08-13T03:23:15Z</timestamp>
 <contributor>
 <username>RidJasper</username>
 <id>361203</id>
 </contributor>
 <origin>10245376</origin>
 <model>wikitext</model>
 <format>text/x-wiki</format>
พจนานุกรมคังซี  เป็นพจนานุกรมจีนที่ตีพิมพ์ใน ค.ศ. 1716 ในช่วงสมัยราชวงศ์ชิงตอนกลาง ถือเป็นแหล่งอ้างอิงที่เชื่อถือที่สุดสำหรับการเขียนอักษรจีนตั้งแต่ช่วงตีพิมพ์จนถึงต้นคริสต์ศตวรรษที่ 20 จักรพรรดิคังซีมีพระบรมราชโองการโปรดเกล้าฯ ให้รวบรวมในปี ค.ศ. 1710 เพื่อปรับปรุงพจนานุกรมก่อนหน้านี้ และเพื่อส่งเสริมมาตรฐานของระบบการเขียน โดยพจนานุกรมนี้ตั้งชื่อตามนามศักราชขององค์จักรพรรดิ พจนานุกรมนี้เป็นพจนานุกรมแบบดั้งเดิมที่ใหญ่ที่สุดโดยมีอักขระ 47,053 ตัว ประมาณร้อยละ 40 เป็นอักขระรูปแบบต่าง ๆ ในขณะที่ส่วนอื่นเป็นอักขระที่เลิกใช้ โบราณ หรือพบแค่ครั้งเดียวในคลังข้อมูลภาษาจีนคลาสสิก โดยภาษาจีนที่เขียนในปัจจุบันมีการใช้ตัวอักษรในพจนานุกรมน้อยกว่าหนึ่งในสี่ของตัวอักษรทั้งหมด
พจนานุกรมคังซีมีให้บริการในหลายรูปแบบ ตั้งแต่ฉบับบล็อกพิมพ์สมัยราชวงศ์ชิง ฉบับเย็บเล่มแบบจีนดั้งเดิม ฉบับแก้ไขในรูปแบบปกแข็ง ไปจนถึงฉบับดิจิทัล
วัดต้นสน (จังหวัดชลบุรี)

วัดต้นสน เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบางปลาสร้อย อำเภอเมืองชลบุรี จังหวัดชลบุรี มีเนื้อที่วัดทั้งหมด 15 ไร่ 1 งาน 24 วา มีที่ธรณีสงฆ์ 206 ไร่ อยู่ห่างจากวัดใหญ่อินทารามราว 300 เมตร
วัดต้นสนตั้งวัดเมื่อ พ.ศ. 2402 จากคำโคลงที่ปรากฏหลักฐานอยู่ว่า พระยาชลฯ เป็นผู้สร้างและอุปถัมภ์วัดนี้ ไม่ปรากฎปีที่แน่นอนว่าท่านเป็นผู้ใด สมัยหนึ่งวัดนี้เคยใช้เป็นที่สอบธรรมสนามหลวง และใช้เป็นสถานที่คัดเลือกทหาร วัดได้รับพระราชทานวิสุงคามสีมา เมื่อ พ.ศ. 2410 เขตวิสุงคามสีมากว้าง 8.70 เมตร ยาว 15.55 เมตร ชื่อของวัดมีที่มาจากเดิมภายในบริเวณวัดมีต้นสน ขนาดใหญ่เป็นจำนวนมาก และมีอยู่ต้นหนึ่งขนาดใหญ่มาก 
วัดต้นสนเป็นศิลปะผสมผสานระหว่างไทย-จีน เป็นวัดเก่าแก่คู่เมืองชลอีกแห่งหนึ่งตั้งอยู่ท่ามกลางชุมชนชาวจีนโบราณ ศิลปกรรมตกแต่งภายในวัดจึงเป็นแบบไทย-จีน อุโบสถมีเสานางเรียงรอบรับปีกชายคาของระเบียงที่สามารถเดินได้รอบอุโบสถ มุมอุโบสถ ด้านนอกประดิษฐานใบเสมาที่ระดับฐานบัวของอาคาร หลังคาอุโบสถมีช่อฟ้า ใบระกา และหางหงส์ประดับกลางหน้าบันปั้นปูนเป็นลายเทพนมบนพื้นลายดอกไม้ โดยนำกระเบื้องเคลือบอย่างจีนมาประดับตกแต่ง เช่นเดียวกับกรอบประตูหน้าต่างด้านนอก ซึ่งเป็นที่นิยมของชาวจีน
พิธีกร

พิธีกร (เรียกโดยย่อว่า MC หรือ emcee) เป็นผู้จัดการอย่างเป็นทางการของพิธี การแสดงบนเวที การสัมมนา การประชุม หรือการแสดงอื่น ๆ ที่คล้ายกัน
คำนี้มีการบันทึกครั้งแรกในคริสตจักรโรมันคาทอลิก ตั้งแต่คริสต์ศตวรรษที่ 5 ซึ่งผู้ประกอบพิธีเป็นเจ้าหน้าที่ของวังพระสันตะปาปา ที่รับผิดชอบในการดำเนินพิธีกรรมอันซับซ้อนที่เกี่ยวข้องกับสมเด็จพระสันตะปาปา และพิธีสวดอันศักดิ์สิทธิ์อย่างถูกต้อง และราบรื่น
พิธีกรในบางครั้งยังหมายถึงเจ้าหน้าที่พิธีสาร ระหว่างการปฏิบัติหน้าที่อย่างเป็นทางการของรัฐ โดยเฉพาะอย่างยิ่งในประเทศที่มีสถาบันกษัตริย์
ทุกวันนี้ คำนี้มักใช้เพื่อสื่อถึงบุคคลที่นำเสนอนักแสดง พูดกับผู้ชม ให้ความบันเทิงแก่ผู้คน และโดยทั่วไปใช้เพื่อดำเนินกิจกรรมการใช้งานนี้เกิดขึ้นในอุตสาหกรรมบันเทิง เช่น ในการอ้างอิงถึงพิธีกรเกมโชว์ทางโทรทัศน์ ตลอดจนในวัฒนธรรมดนตรีฮิปฮอปและอิเล็กทรอนิกส์แดนซ์ร่วมสมัย
นอกจากนี้ คำนี้ยังมีอยู่ในคำสั่งอัศวิน และคำสั่งภราดรภาพต่าง ๆ
ขององค์กร.
การประชุมและการประชุมขององค์กรและสมาคมขนาดใหญ่ส่วนใหญ่ใช้พิธีกร เพื่อให้กิจกรรมดำเนินไปอย่างราบรื่น บทบาทนี้บางครั้งดำเนินการโดยบุคคลภายในกลุ่ม แต่โดยปกติแล้วจะเป็นพิธีกรผู้เชี่ยวชาญภายนอก บทบาทของพวกเขาอาจรวมถึงการแนะนำและขอบคุณวิทยากร การแนะนำหัวข้อของการประชุม การอำนวยความสะดวกในการอภิปราย และการสัมภาษณ์แขกรับเชิญ
วัดอาฮงศิลาวาส

วัดอาฮงศิลาวาส เป็นวัดราษฎร์สังกัดคณะสงฆ์ฝ่ายธรรมยุติกนิกาย ตั้งอยู่ในตำบลไคสี อำเภอเมืองบึงกาฬ จังหวัดบึงกาฬ
วัดอาฮงศิลาวาส แต่เดิมเรียกว่า วัดป่าเลไลย สร้างโดยหลวงพ่อลุน เมื่อหลวงพ่อมรณภาพ วัดจึงถูกทิ้งร้าง จนกระทั่งเมื่อ พ.ศ. 2517 ท่านเจ้าคุณนิเทศศาสนคุณ (หลวงพ่อมหาสมานสิริปัญโญ) ผ่านมาพบวัดที่มีสภาพสงบร่มรื่น อยู่ติดริมโขงนี้ จึงได้ทำการปฏิสังขรณ์วัด และตั้งชื่อวัดใหม่ว่า "วัดอาฮงศิลาวาส" ตามชื่อแก่งอาฮง ตั้งเป็นวัดเมื่อ พ.ศ. 2480 ได้รับพระราชทานวิสุงคามสีมาเมื่อวันที่ 20 พฤษภาคม พ.ศ. 2548
วิหารประดิษฐาน "พระพุทธคุวานันท์ศาสดา" หล่อด้วยทองเหลือง ลักษณะคล้ายกับพระพุทธชินราช เป็นพระพุทธรูปขนาดหน้าตักกว้าง 4 เมตร สูง 7 เมตร น้ำหนัก 20 ตัน มีความเชื่อกันว่าลำน้ำโขงในบริเวณหน้าอุโบสถของวัดเป็นจุดที่ลึกที่สุดในแม่น้ำโขง เรียกว่า "สะดือแม่น้ำโขง" เคยมีการวัดความลึกโดยใช้เชือกผูกกับก้อนหินหย่อนลงไปได้ลึกถึง 200 เมตร นอกจากนี้ยังมีสวนหินที่บ่งบอกลักษณะกายภาพของพื้นที่ริมโขงเมื่อล้านปีก่อน
วัดสุวรรณราชดาราม

วัดสุวรรณราชดาราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลหอคำ อำเภอเมืองบึงกาฬ จังหวัดบึงกาฬ ที่ดินตั้งวัดมีเนื้อที่ 5 ไร่ 29 ตารางวา น.ส. 3 เลขที่ 210 อาราเขตทิศเหนือประมาณ 2 เส้น ทิศใต้ประมาณ 2 เส้น ทิศตะวันออกประมาณ 2 เส้น 10 วา ทิศตะวันตกประมาณ 2 เส้น 10 วา เจ้าอาวาสรูปปัจจุบัน คือ พระอธิการสมควร บญฺกาโม
วัดสุวรรณราชดาราม หรือที่รู้จักกันในชื่อ วัดหอคำ เนื่องมาจากการค้นพบก้อนหินขนาดใหญ่ในวัดซึ่งพบในภายหลังว่าเป็นทองคำ วัดหอคำจึงเป็นศูนย์กลางระหว่าง 2 หมู่บ้าน ระหว่างบ้านหอคำและบ้านหอคำเหนือ ประวัติการสร้างหอคำ คือเริ่มแรกได้สร้างอุโบสถขึ้นมาแต่ไม่มีใบเสมาอยู่ในวัด ต่อมาได้มีการปรับหน้าดินในวัดและไปพบก้อนหินขนาดใหญ่ ซึ่งจากการตรวจสอบพบว่าไม่ใช่ก้อนหิน แต่คือก้อนคำสัมฤทธิ์หนัก 24 กิโลกรัม ชาวบ้านจึงกลัวว่าจะมีโจรมาขโมยจึงได้ร่วมกันหางบประมาณเพื่อมาสร้างหอคำขึ้นมา
เดิมวัดชื่อ วัดยอดแก้ว ต่อมาเมื่อ พ.ศ. 2486 ได้ขอเปลี่ยนชื่อวัดเป็น "วัดสุวรรณราชดาราม" ได้รับพระราชทานวิสุงคามสีมาเมื่อ พ.ศ. 2430 อาคารเสนาสนะประกอบด้วยอุโบสถ ศาลาการเปรียญ กุฏิสงฆ์ หอระฆังและอาคารเอนกประสงค์ ภายในวัดมีศูนย์พัฒนาเด็กเล็กและการศึกษามีโรงเรียนพระปริยัติธรรมแผนกธรรม เปิดสอนเมื่อ พ.ศ. 2524
บุศรา นฤมิตร

บุศรา นฤมิตร (เกิด 22 ตุลาคม พ.ศ. 2484) เป็นอดีตนักแสดงอาวุโสชาวไทย และเป็นภรรยาของอดุลย์ ดุลยรัตน์ อดีตนักแสดงอาวุโสและผู้กำกับภาพยนตร์ผู้ล่วงลับ
ประวัติ.
บุศรา นฤมิตร มีชื่อจริง ลัดดา ศรีประไพ เกิดเมื่อวันที่ 22 ตุลาคม พ.ศ. 2484 มีชื่อเล่นว่า เล็ก แสดงภาพยนตร์เรื่องแรกคือเรื่องผู้ยิ่งใหญทั้งเก้า หลังจากนั้นก็รับบทเป็นนางเอกภาพยนตร์อยู่หลายเรื่อง ซึ่งเรื่องที่สร้างชื่อเสียงให้เธอมาก คือ ภาพยนตร์เรื่อง ทับทิม โดยรับบทเป็น ทับทิม จากภาพยนตร์เรื่องนี้ทำให้เธอได้รับรางวัลตุ๊กตาเงินรางวัลพิเศษสำหรับผู้แสดงบทบาทพิเศษดีเยี่ยมจากงานประกาศรางวัลตุ๊กตาทอง ครั้งที่ 6 ประจำปี พ.ศ. 2506 ต่อมาเมื่อเพชรา เชาวราษฎร์ได้เข้ามาผูกขาดบทนางเอกหนังไทยคู่ขวัญกับมิตร ชัยบัญชา บุศราจึงผันตัวมารับบทรองโดยบทส่วนใหญ่ที่จะได้รับคือบทแม่ เช่นเรื่อง ไทรโศก ดาวพระศุกร์ ลูกปลา เป็นต้น
ถึงแม้ว่าในบทบาทภาพยนตร์บุศราจะได้รับบทรอง แต่ในทางละครเธอเป็นนางเอกที่ได้รับความนิยมมาก โดยบุศราได้แสดงบท อังศุมาลิน เป็นคนแรกของประเทศไทย เมื่อครั้งคู่กรรมถูกสร้างเป็นละครโทรทัศน์ครั้งแรกในปีพ.ศ. 2513 บุศรามีผลงานชิ้นสุดท้ายคือละครโทรทัศน์เรื่องในรอยรัก ทางช่อง 7 ในปี พ.ศ. 2554 โดยรับบทเป็น อุษยา
ชีวิตส่วนตัว.
บุศราสมรสกับอดุลย์ ดุลยรัตน์ พระเอกชื่อดัง เมื่อวันที่ 11 พฤษภาคม 2510 มีบุตร 3 คน คนแรกชื่อ อดิสรณ์ หรือ เก่ง ลูกคนที่สองชื่อ ก้อย หรือ นิรา ส่วนคนสุดท้องชื่อ วดี
อรรถาธิบายสามก๊กจี่

<ns>10</ns>
 <id>369535</id>
 <revision>
 <id>10245376</id>
 <parentid>6729231</parentid>
 <timestamp>2022-08-13T03:23:15Z</timestamp>
 <contributor>
 <username>RidJasper</username>
 <id>361203</id>
 </contributor>
 <origin>10245376</origin>
 <model>wikitext</model>
 <format>text/x-wiki</format>
อรรถาธิบายสามก๊กจี่ หรือ ซานกั๋วจื้อจู้  เป็นคำอธิบายประกอบฉบับสมบูรณ์ของ"สามก๊กจี่"ในศตวรรษที่ 3 ที่เรียบเรียงโดยตันซิ่ว
หลังเดินทางออกจากบ้านเกิด เผย์ ซงจือกลายมาเป็นกวีหลวงในราชสำนักของราชวงศ์หลิวซ่ง และได้รับมอบหมายให้แก้ปรับปรุงหนังสือซึ่งเสร็จสิ้นในปี ค.ศ. 429 และกลายเป็นบันทึกประวัติศาสตร์อย่างเป็นทางการของยุคสามก๊กในชื่อว่า "ซานกั๋วจื้อจู้" หรือ "อรรถาธิบายสามก๊กจี่" (คำว่า "จู้" มีความหมายว่า "หมายเหตุ") เผย์ ซงจือให้คำอธิบายโดยละเอียดเกี่ยวกับภูมิศาสตร์และองค์ประกอบอื่น ๆ ที่กล่าวถึงใน"สามก๊กจี่"ต้นฉบับ ที่สำคัญ เผย์ ซงจือยังได้แก้ไขจุดบกพร่องใน"สามก๊กจี่"ในสอบทานกับบันทึกอื่น ๆ ที่รวบรวมมาในยุคนั้น ในเรื่องของเหตุการณ์และบุคคลในประวัติศาสตร์ เผย์ ซงจือยังได้เพิ่มความคิดเห็นของตนเช่นเดียวกับที่ตันซิ่วทำ จากการค้นคว้าอย่างกว้างขวาง เผย์ ซงจือจึงสามารถสร้างบันทึกประวัติศาสตร์ที่ค่อนข้างสมบูรณ์ เพิ่มเติมรายละเอียดที่ไม่สมบูรณ์จำนวนมากใน"สามก๊กจี่"ต้นฉบับ รายละเอียดที่เพิ่มเข้ามาทำให้บันทึก"อรรถาธิบายสามก๊กจี่"มีความยาวเกือบสองเท่าของ"สามก๊กจี่"ต้นฉบับ
รายชื่อตำราที่ใช้อ้างอิงในอรรถาธิบายของเผย์ ซงจือ.
แหล่งข้อมูลอื่น.
เผย์ ซงจืออ้างถึงคำกล่าวของนักประวัติศาสตร์คนอื่นเป็นบางครั้งโดยไม่อ้างอิงถึงชื่อหนังสือหรือเอกสารใด ๆ โดยมักจะอ้างถึงซุน เชิ่ง, ก้าน เป่า และสี จั้วฉื่อ น้อยครั้งนักที่เผย์ ซงจือจะรายงานคำบอกเล่าโดยไม่ระบุที่มา
หมายเหตุ.
<templatestyles src="Reflist/styles.css" />
เดอะวินด์

เดอะวินด์ (เกาหลี: ; อาร์อาร์: "Deowindeu"; เอ็มอาร์: "Tŏwindŭ") เป็นบอยแบนด์เกาหลีใต้ ก่อตั้งโดยอะราวด์อัสเอนเตอร์เทนเมนต์ ประกอบด้วยสมาชิกจำนวนหกคนคือ ฮีซู, ธนาธร, ฮันบิน, ฮายูชัน, ชันว็อน และฮย็อนจุน (อดีตสมาชิก แจว็อน ออกจากกลุ่มในเดือนธันวาคม 2023) เปิดตัวเมื่อวันที่ 15 พฤษภาคม 2023 ด้วยเอกซ์เทนเดดเพลย์ (อีพี) ชื่อ "Beginning: The Wind Page."
ประวัติ.
2023: การแนะนำและการเปิดตัว.
เมื่อวันที่ 15 มีนาคม With Us Entertainment ประกาศว่าจะเปิดตัวบอยแบนด์วงแรก เดอะวินด์ สมาชิกถูกเปิดเผยตั้งแต่วันที่ 16 ถึง 22 มีนาคม (ตามลำดับ: ฮย็อนจุน, ธนาธร, ฮีซู, ฮายูชัน, แจว็อน, ฮันบิน, และชันว็อน) มิวสิควิดีโอสำหรับเพลง "Sirius" เผยแพร่เมื่อวันที่ 24 เมษายน เมื่อวันที่ 15 พฤษภาคมกลุ่มได้เปิดตัวด้วยการเปิดตัวเอกซ์เทนเดดเพลย์ "Beginning: The Wind Page" และซิงเกิล "Island"
เมื่อวันที่ 7 มิถุนายน มิวสิควิดีโอเพลง 'Summer Vacation' ได้รับการเผยแพร่ ก่อนที่จะเปิดตัวอัลบั้มซิงเกิล "Ready : Summer Vacation" พร้อมกับซิงเกิล "We Go" ในวันที่ 2 สิงหาคม
เมื่อวันที่ 6 ธันวาคม With Us ได้ประกาศว่าสมาชิก ชิน แจ-ว็อน ได้ออกจากวงด้วยเหตุผลส่วนตัว และ เดอะวินด์ จะยังคงเป็นวงดนตรีที่มีสมาชิก 6 คนต่อไป
2024–ปัจจุบัน: ผลงานที่ตามมา.
เมื่อวันที่ 23 มกราคม มีการประกาศว่าสมาชิก ชันว็อน จะหยุดพักกิจกรรมกับกลุ่มชั่วคราวเนื่องจากปัญหาสุขภาพ และจะไม่เข้าร่วมการโปรโมต EP ที่กำลังจะออกของกลุ่ม กลุ่มได้ปล่อย EP ที่สอง "Our: Youthteen" เมื่อวันที่ 14 กุมภาพันธ์ พร้อมกับซิงเกิล "H! Teen" ชันว็อนกลับมาจากการพักวงเมื่อวันที่ 5 พฤษภาคม
ระหว่างวันที่ 10 ถึง 12 พฤษภาคม เดอะวินด์ได้เข้าร่วมการแสดงหลักของ KCON Japan ซึ่งถือเป็นการแสดงครั้งแรกของวงที่มีแฟนๆ ชาวญี่ปุ่นเข้าร่วม
ซิงเกิล "Sirius Part. 2" ออกจำหน่ายเมื่อวันที่ 15 พฤษภาคม เพื่อเฉลิมฉลองครบรอบ 1 ปีของวง
ในวันที่ 7 ตุลาคม เดอะวินด์ได้ปล่อย EP ที่ 3 ของพวกเขา "Hello: My First Love" และซิงเกิลนำที่มีชื่อเดียวกัน วงได้รับชัยชนะในรายการเพลงครั้งแรกจากการปล่อยอัลบั้มนี้เมื่อวันที่ 18 ตุลาคม บนมิวสิกแบงก์
สมาชิก.
อดีต
มีแอตเดอะซู

"มีแอตเดอะซู"  เป็นวิดีโอแรกสุดที่อัปโหลดลงยูทูบในวันที่ 23 เมษายน ค.ศ. 2005 เวลา 20:31:52 น. PDT หรือ 24 เมษายน ค.ศ. 2005 เวลา 03:31:52 น. ตามเวลาสากลเชิงพิกัด วิดีโอสั้น 19 วินาทีมีภาพของยาวีด คาริม ผู้ร่วมก่อตั้งยูทูบขณะอายุ 25 ปี หน้าช้างสองตัวที่สวนสัตว์แซนดีเอโกในรัฐแคลิฟอร์เนีย โดยเขาอธิบายถึงงวงยาวของพวกมัน ส่วนผู้ที่ใช้กล้องของคารีมบันทึกคือเพื่อนไฮสกูลชื่อ ยาโคฟ ลาพิตสกี้ ซึ่งขณะนั้นเป็นนักศึกษาปรัชญาดุษฎีบัณฑิตที่มหาวิทยาลัยเดลาแวร์ โดยเขาอยู่ที่แซนดีเอโกเพื่อส่งงานวิจัยของเขาให้แก่สมาคมเคมีแห่งสหรัฐณ เดือนเมษายน พ.ศ. 2567 มียอดดูมากกว่า 315 ล้านครั้ง
คำตอบรับ.
"ลอสแอนเจลิสไทมส์" อธิบายไว้ใน ค.ศ. 2009 ว่า "ในฐานะวิดีโอแรกที่อัปโหลดลงยูทูบ สิ่งนี้มีบทบาทสำคัญในการเปลี่ยนแปลงพื้นฐานการบริโภคสื่อของผู้คน และช่วยนำไปสู่ยุคทองของวิดีโอ 60 วินาที" ส่วน "ดิออบเซิร์ฟเวอร์" อธิบายคุณภาพการผลิตว่าอยู่ในระดับแย่